
Predgovor 

Svima nam je još u živoj uspomeni, što smo čuli i či¬ 
tali o zanosnom i uspjelom radu našega prvaka Ivana Fili- 
povića i njegovih, suradnika. Znademo, s kakvim oduševlje¬ 
njem su učiteljske generacije iza njega nastavile u njegovom 
duhu i održale i usavršile njegovo djelo. Isto smo tako svi 
bolno osjećali stagnaciju, koja je došla neko vrijeme poslije 
svjetskoga rata, pa smo željno očekivali svijetlu zraku bilo 
s koje strane. 

Konačno se počelo kretati i u našim, učiteljskim redo¬ 
vima. Pomalo se javlja volja za rad, nestaje prijašnje klo¬ 
nulosti i beznadnosti, nova bodrost i zanos napunja nam 
grudi. Osjećamo, da je najgore prošlo, da dolazi nov-o đo-ba, 
kad će se moći krenuti naprijed. I krenulo se . . . 

Javlja se nov učiteljski pokret, koji nas napunja još ve¬ 
ćom nadom i pouzdanjem, te mirno gledamo u budućnost. 
Javila se četica mladih učitelja, koji su sebi stavili za zada¬ 
ću, da porade oko svoga samoobrazovanja, da se vrate svo¬ 
mu narodu i da taj svoj rad udese prema strogom planu. 

Već sama ta činjenica, da su shvatili, kako je njihovo 
obrazovanje nedovoljno i kako treba svojski poraditi oko nje¬ 
gova usavršavanja, dovoljna je, da na taj pokret gledamo sa 
simpatijama. Isto toliko — ako ne i vrednija — je njihova 
odluk;', da se u svom radu ravnaju prema potrebama naroda, 
u kojemu djeluju. Da to uzmognu, nužno je točno poznava¬ 
nje narodnih potreba i želja, pa su oni voljni učiniti sve, što 
je u njihovoj moći, da se s tima potrebama temeljito upo¬ 
znaju. 

Radi toga, da to provedu što uspješnije, da im akcija 
bude smišljena, pa da se proširi i produbi, skupljaju se, do- 

govaraju, stvaraju osnove, dijele uloge, oduševljavaju .se me- 
dusobom. A sve nam to daje pravo, da u tomu vidimo obrise 
budućega snažnoga pokreta u učiteljskim redovima pokreta 
koji ee možda stvoriti velika djela. 

» ^ a “ a ’ ueitel Jtaia onoga pokoljenja, koje je nastoialo 
sačuvati tekovine prošlih generacija, koje samo nije donijelo 
ništa novo, svakako je simpatičan pokret mladih, koji dolaze 
za nama, a koji se tako odlično orijentiraju prema narodu 
prema njegovim željama i potrebama. 

čitatelji će iz ove knjižice vidjeti glavne obrise budu¬ 
ćega rada. Vjerujem, da će se naći malo drugova i druga¬ 
rica, kojima njihov pokušaj ne bi bio mio. Kao što se svagda 
radujemo, kada vidimo, da se nešto pokreće, da se stvara 
esto novo, da se nešto usavršuje, tako i ovom prigodom s 
iskrenim simpatijama pozdravljamo to počinjanje. Uvjereni 
smo, da se u svojim očekivanjima ne ćemo prevariti. 

Kao pri početku svakoga pokreta, radi i oko ovoga za 
sada manji broj naših mladih drugova. Oni su stvar započeli 
aobro i nastavit ce je isto tako. Ali to nije dosta. Stvar ne 
smije ostati na njima samima. U tom kolu imaju se naći svi 
željni temeljitoga znanja, boljega poznavanja naroda i mo¬ 
gućnosti promišljena i planskoga rada. Zato se ova akcija 
mora proširiti, k njoj treba da se priključe i oni, koji do sada 
u njoj ne sudjeluju, a koji su spremni da rade, koji u sebi 
osjećaju volje i zanosa, da stvaraju i surađuju na dobroj ple¬ 
menitoj i potrebnoj stvari. J P 

Zagreb, mjeseca lipnja 1937. 


Stjepan Kranjeević 


Inteligencija i narod 

Što je intelingencija ? 

Riječ inteligencija ima dva značenja: prvo i izravno 
označuje sposobnost pojedinčevu, da se lako snalazi u 
novim situacijama; drugo i preneseno označuje onaj dru¬ 
štveni sloj, koji je svršio stanovite (barem srednje) 
škole i ne radi teške tjelesne poslove. To su školovana gospoda 
bez obzira na to, od kakvih roditelja potiču. Mogu to biti 
djeca seljačka i radnička (što je rede), ili pak djeca činov¬ 
nika i imućnih trgovaca i tvorničara. U prvom slučaju ostaju 
gotovo redovito na nižim činovničkim položajima. Više zauzi¬ 
maju svojim vezama djeca imućnih građana ili viših činov¬ 
nika. 

Ali bez obzira na to, sva su školovana gospoda prošla 
iste škole i u njima usisala isti duh. škole se razlikuju sa¬ 
mo po strukama, ali u svima njima vlada isti duh, koji od 
učenika stvara u glavnom istomišljenike. Svi školovani ljudi, 
ili drukčije: sva inteligencija ima (osim onih izuzetaka, koji 
svoje mišljenje o životu i svijetu ne stvaraju pod utjecajem 
školskim) jednake poglede na seljački i radni svijet, ima je¬ 
dnako mišljenje o sebi. Osim toga ima ona (u glavnom i osno¬ 
vnom) jednake poglede u temeljnima političkim pitanjima i to 
takve poglede, koji se vrlo razlikuju od narodnoga mišljenja. 
Dodamo li još, da sva Inteligencija žudi za što la.godnijim 
životom, to jest, da želi i traži sve veće plaće, označili smo u 
glavnom, što je inteligencija. 

Ipak treba inteligenciju strogo razlikovati od onih ka- 
putaša, koji nisu svršili škole (ili su svršili tek koji razred 
srednje škole, »pola- ili četvrt-inteligencija«), ali su se spret- 

U i bezobzirnim zgrtanjem »popeli« među tako zvane 
gornje slojeve. To su obično i gotovo isključivo ljudi bez ika- 
^ ( "' Upula ’ bez etlčkih zasada, skorojevići, koji su izgu- 

bib etičko shvaćanje okoline (seljačke ili radničke, ili sitno- 
građanske), iz koje su izišli, a nisu usvojili visoke etičke za¬ 
sade uistinu prosvijećena čovjeka. Adam Pribićević označio 
je s 'orojevica ovako: »Skorojević je čovjek poremećene rav¬ 
noteže^ On zato naginje istupima svakog reda, a najviše zlo¬ 
upotrebi stečenoga položaja. Gladnu i žednu, poslije 
vjekovnog uniženja, s 1 a s t i, v 1 a S t i i č a s t i, njegovi su 
apetn nezajažljivi kao kod svake životinje »utekle od gladi« 
(feeljak, str. 53). 

Pravi inteligenat mora nastojati, da bude što dalje 
ovomu tipu skorojevića i da se što većma približi pravomu 
intelektualcu, koji je sav prožet etičkim Idejama i koji bez 
oklijevanja, stavlja u službu zajednice sve svoje snage ne 
tražeći za sebe gotovo ništa, da se približi onomu idealnomu 
čovjeku, koji je pravedan, požrtvovan, smion i hrabar u obra¬ 
ni dobra, istinoljubiv, skroman, zanosan i oduševljen borac 
za istinu i pravdu, plemenit i ustrajan, nepokolebljiv i neslom¬ 
ljiv u obrani svoga uvjerenja, koji je kadar da svoje interese 
podredi interesima zajednice, koji se ne podaje svojim stra¬ 
stima, koji može opraštati svojim osobnim neprijateljima koji 
ima snage vidjeti svoje pogreške i narugati im se, kojemu je 
srce puno ljubavi za cijeli svijet, a u prvom redu za sve po¬ 
tištene, izrabljivane i progonjene, koji sve snage svo¬ 
ga uma može utrošiti u radu za bolju buduć¬ 
nost čovječanstva. 

Međutim — to je teško svakomu onomu, tko je prošao 
današnje škole, a nije imao snage, da se odupre njihovu utje¬ 
caju. Današnje škole razvijaju u svakom pojedincu uvjerenje 
aa on ne samo ima pravo, nego i dužnost da. se »bori za sebi 
i za svoju sreću« bez obzira na ostale ljude, pa tako iz ško¬ 
lovanih ljudi stvara bezobzirne gramzljivce za materijalnim 

dobrima, ljude, koji su željni lagodna života u udobnosti pa 
i raskoši sa što manje obveza, a bez ikakva osjećaja odgovor¬ 
nosti za one, koji im takav život moraju omogućiti svojim 
teškim radom. 

U školi usvajaju ti ljudi i pogrešno shvaćanje o d r ž a- 
v i i njezinoj zadaći, jer se uzgajaju na mislima, koje su sebi 
kao uzor postavili nekadašnji Rimljani, o veličini i slavi bez 
obzira na sreću radnoga naroda, seljaštva i radništva. 

Već u svojoj znamenitoj »Osnovi« ukazao je pok. dr. A. 
Radić na loš utjecaj rimske misli na školovanu inteligenciju 
Još točnije obrazložio je on tu svoju misao u svojoj maloj stu¬ 
diji »Narod«, koja je izašla u »Zborniku za proučavanje na¬ 
rodnoga života i običaja« ovako: 

»Barbari uzgojeni u rimskoj državi i historijskoj školi, 
imali su pred očima samo državu, jaku državnu vlast, velik 
teritorij: stvarali su državu bez naroda. Mi u tom i danas 
bolujemo . . . Ovo je tim veća nesreća za .nas, koji smo ma¬ 
leni, a hoćemo da budemo veliki — na račun drugoga i proti 
njegovoj volji: pripajamo i odvajamo dijelove zemalja, pače i 
naroda, — atoganaroda, kojibi imaobiti osnov 
toj veličini, i ne poznamo. To je upravo rimski na¬ 
čin: snivamo o velikoj državi, u kojoj bi nas hranila i branila 
što brojnija misera contribuens plebs, •— pravi naš narod, 
naša krv, iz koje smo izašli, od koje smo i — otpali«. 

Ovu istu misao izrekao je pok. dr. A. Radić još oštrije 
u svome članku »Politike nema bez filozofije« (»Božićnica 
1923). Ustvrdivši, da su naša gospoda nakon hrvatskoga pre¬ 
poroda, koji je na prvo mjesto bio postavio narod, »pustili s 
vida seljački narod, domovinu, pa poletjeli za državom 
— bez naroda«, nastavlja: 

»A kako se moglo dogoditi, da su nasljednici naših pre¬ 
poroditelja izgubili s vida seljački narod? Kako su mogli doći 
do toga, da im je narod uopće bio samo etiketa, samo cimer? 
Tomu je uzrok to, što su uzgojeni u tuđoj misli, u tu¬ 
đoj kulturi, što su sebi za uzor uzeli tuđu državnu 

s 1 a v u i veličinu. Ja zaista ne vidim drugoga uzroka 
onoj ludoj ideji o veličini, o slavnoj prošlosti, koja nas vodi 
do fanatizma. Kako smo maleni, a htjeli bismo svi biti veliki 
jaki, slavni, - i to svaki bi htio biti, a kako ipak nije slijep,’ 
a ne vidi svoje slabosti: hoće naša gospoda biti 
velika na račun drugih. Nije li to tuđi uzor?« 

Intell & ena t, pravi inteligenat, čovjek, koji želi biti sa 
svojim narodom, koji želi s njime misliti i osjećati, mora od¬ 
baciti tuđinsku misao o veličini i slavi, pa prihvatiti misao o 
narodnoj sreći. A prihvativši ju, mora raditi oko toga, da 
narod sto prije dođe do svoje sreće: do lakšega, pravednijega 
i ljepšega života. »Gospoda dakle i ne misle upo- 
z n a t i t a j n a r o đ — nastavlja dr. A. Radić u spomenutom 
čanku — na kom grade svoju veličinu. Uče pro¬ 
šlost jednog dijela naroda, pokazuju nam povelje, a ne 
otvaraju pogleda u današnji život naroda Tu je 
u tom kulturnom ropstvu uzrok, što je zdrava narodna misao 
naših preporoditelja obamrla. Mi treba da ju uskrisimo ...« 

Mi kao učitelji, treba dakle da odbacimo tuđi uzor i đ a 
proučavamo svoj narod, njegove potrebe < 
želje. To je s jedne strane. S druge je pak potrebno, da se 
nastojimo i svojim načinom života što većma približiti na¬ 
rodu i poprimiti skromniji način života, da time olakšamo 
narodu terete, koje snosi uzdržavajući nas. 

Iz proučavanja narodnoga života, njegovih teških potre¬ 
ba i stoljetnih želja za lakšim životom, za slobodom i jedna- 
košcu stvorit ćemo u sebi po malo svoje uvjerenje 
koje ne će biti tuđe narodnoj, seljačkoj misli. Kad pak bude¬ 
mo iste misli s narodom, razumjet će on nas i mi njega moći 
ćemo se s njim ne samo sliti, nego i raditi s njim rame uz 
rame za sretnije dane njegove i svoje. Tako stvoreno i pr >- 
đubljeno uvjerenje bit će čvrsto i nepokolebljivo, jer će se 
osnivati na spoznaji, da smo u pravu. U takvom uvjerenju 
bit ćemo i n e u s t r a š i v i, jer ćemo znati, da je - pobjeda 


pravedne stvari izvan svake sumnje. »Nema jačega čovjeka 

_piše dr. A. Radić — od onoga, koji hoće pravo. Taj će i 

poginuti, a pravice rie će dati pogaziti... A ako na o v o 
mislimo, onda je istina, da pravica mora pobijediti, jer najjači 
mora nadvladati, a najjači je onaj, koji ima pravo«. 

Učitelj kao prosvjetni radnik u svomu narodu 

Mi smo učitelji, dakle prosvjetni radnici, pa treba da se 
posebice pozabavimo pitanjem narodne prosvjete, narodnoga 
prosvjećivanja. Zato nam je najprije potrebno znati, što je 
prosvjeta, koje je prava kultura. Na to nam 
daje divan odgovor drugi osnivač i ideolog seljačke stranke, 
Stjepan Radić. On piše: 

»Prava je kultura samo ono znanje, ona vještina i ona 
požrtvovnost, koju čovjek upotrebljava na dobro svoga bliž¬ 
njega ... A sva gospodska znanost i umjetnost, sve gospodske 
vještine i mudrolije, kojima se seljaštvo drži u strahu i nezna¬ 
nju, a radništvo u bijedi i pokornosti, to nije kultura, nego 
đivljaštvo. Prava kultura je znanost i sposob¬ 
nost osloboditi radni narod od straha i ne¬ 
znanja, od mržnje i od nesloge i probuditi u 
njemu spoznaju, da si jedino narod sam mo¬ 
že pomoći i da si on sam može urediti takvu 
državu i postaviti takvu vladu, koja Ce se 
pod kontrolom radnoga naroda brinuti s a - 
mo za napredak radiš a«. (»Dom« g. 1924. br. 31). 

I Antun Radić kao najbolji naš pučki pisac i najveći pri¬ 
jatelj prosvjećivanja seljačkoga naroda piše mnogo o toj stva¬ 
ri. Na jednom mjestu 'u svojemu »Domu« razlaže, što je to 
pučka prosvjeta i kako se i gospoda tobože brinu za nju, ali 
od te njihove brige ne može biti ništa, jer su — u strahu. Boje 
se reći narodu sve, nego bi željeli, da ga navrate onamo, kud 
je njima, gospodi, u interesu. Svoje razlaganje završuje ova¬ 
ko: »Neki se ljudi boje, da bi to moglo okrenuti u politiku. To 
je zlo. Tko se toga boji, taj neka i ne spominje nikakve pro- 

svjete, a kamo 'li pučke. Nema prosvjete bez slo¬ 
bode. Kako bi i bilo? Tko je prosvijećen, taj misli. Aako 
se ti bojiš, da bi narod mogao misliti i tako 
Kako tebi ne bi bilo po volji, _ onda, dragi moj, 

nemoj ni u svijetliti, nego neka ostane i 
a lje u tami ! Komu se svijetli, taj vidi, — i vid i onako, 
kakvo je svijetlo, i kakve su oči, vidi na sve strane. A 
ne možeš ti njemu reći: ovamo gledaj, a nemoj tamo _ kad 
svijetlo^ ide na sve strane. Svijetlo je svijetlo: ne možeš mu 
reci: »svijetli ovamo, a nemoj tamo!« Kad svijetlo ide svuda, 
onaa ide i u politiku, to se razumije. A kad bi u našu politiku 
došlo malo svijetla, - a joj! što bi se sve vidjelo! Zato se 
neki boje pučke prosvjete«. 

o ,.„ U 2 ' 1 3 ' br ° ju svos ' a >Doma « od g. 1904. napisao je A 

1C članak pod naslovom »Pučki učitelji«. U tom članku 
Tf® na ‘ lprlje kratak Povijesni pregled razvitka učiteljskoga 
staleža, od rimskoga roba-ućitelja, koji se zvao pedagog sro 
znaci ^vodi dječake«, pa do onih škola, u kojima je učitelj bio 
ili kapral ili zvonar ili šekutor. »Ne ću vam — kaže dalje 
dodijavati, kako se ovdje ili ondje pokušavalo da se uredi 
škola za narod, a i ne znam toga potanko. Dosta će biti, ka¬ 
žem li ovo: Ako se je gdje uredila škola za narod, bilo je to 
u prvom redu za to, da se narod lakše nauči kršćanski nauk 
11 P * k Zat °’ da Se nauči čitati 1 P isa « i time se onda služiti 

T Iza ČUd0: tu vldimo °P et ono isto, što smo vidjeli 

kod Grka i Rimljana, pa kod Lutera, t. j. učitelji su opet — 

sluge, i to ili sakristani kod crkvenih škola, m kaprali kod 
orzavnib š'kola«. 

Zašto je naglasio upravo ovo: učitelji su bili najprije 
lobovi, onda sluge. Zato, jer rob i sluga moraju učiti onako 
kaxo gospodar zapovijeda, jer su se gospoda oduvijek bojala 
prave prosvjete, a boje se još i danas. Iz kasnijega razlaganja 
njegovoga vidjet ćemo, što je donijela i na pol, ili tek na če¬ 


tvrt slobodna prosvjeta, a možemo misliti, kakve bi divne 
plodove dala, da je ikad bila posvema slobodna. 

»Tako je bilo — nastavlja pisac — od prilike sve do pred 
sto godina. Onda se je počelo ljudski vikati na sve starinske 
pravice i krivice, počelo se više vikati: »narod«, »narod«, pa 
»sloboda«, »sloboda«, i što je glavno: »prosvjeta«, »prosvjeta«, 
»prosvjeta«! U tom duhu rodila se i prva misao o pučkoj ško¬ 
li, ,— o takvoj pučkoj školi, koja hoće zbilja, da narod pro¬ 
svijetli, i u kojoj učitelj ne će biti sluga, t. j. »rnežnar« ili 
»kapral«, _ nego lizučeni 1 prosvijećeni gospodin . . .« 

»čudno je, pazite, ovo: Stotine su i tisuće godina pro¬ 
šle, a nikoga nije boljela glava radi toga, što je većina naroda 
u neznanju, i to većina upravo onoga naroda, koji sav svijet 
hrani i brani. A onda najedanput poslije toliko i toliko stotina 
godina počelo se vikati: »Dajte prosvijetite narod!« Najedan¬ 
put po 3 lije toliko stotina godina počela gospoda narod upravo 
tjerati i siliti, da ide u školu, da se prosvijetli! Kako je to? 
Kako je nastala ta promjena? 

To je ono, što treba dobro zapamtiti, a ja mislim, da 
ćete me i razumjeti. 

Sto puta sam već možda kazao, kako je šaka ljudi tisu¬ 
ću i više godina držala na uzdi čitave milijune naroda. Ka¬ 
zivao sam vam A to, .kako su te uzde, ili bolje: kako je taj 
jaram bio težak. Mi to mnogi još i -danas oko sebe vidimo i 
ćutimo. Kazivao sam vam i to, kako se je prosti i neuki 
seljački narod znao upravo oružjem u ruci dići, da taj jaram 
sa -sebe skine. Ali sve je bilo .uzalud, dok nisu došli učeni ljudi, 
koji su se znali braniti i boriti istim oružje m, t. j. zna¬ 
njem. Tako je sve po malo došlo do francuske revolucije, — 
koj-u sam vam valjda već i trista puta spomenuo, pa ću i još 
barem tri puta toliko, premda nisam u tu revoluciju baš tako 
strašno zaljubljen; spominjem ju toliko zato, što je ta revo¬ 
lucija lijep i zgodan primjer u toj stoljetnoj borbi: -tu se ja¬ 
sno vidjelo i zlo i dobro, koje nastaje u ovakvom boju. 

Ali to još nije ono, što treba zapamtiti, nego zapamtiti 

treba ovo: Učeni ljudi, koji su se borili za dobro naroda i za 
pravicu, — oni su vidjeli, da je tomu najveća zapreka i spač- 
ka baš sam narod: narod je najveći av oj neprij a- 
teij i najveći pomagač onoj šaki ljudi, koja 

ga je stoljeća i stoljeća držala u jarmu. _ A zašto? _ 

Zato, što je narod ne samo neuk, tup i glup, nego lijen 
misliti, tako da voli sto puta zamahnuti najtežim mlatom 
i kolcem, nego samo jedan časak misliti! A ova neukost, tu¬ 
post, glupost i lijenost u mišljenju — to je najmekanije sedlo 
i sjedalo onoj šaki ljudi. Treba samo prirediti kakvu paradu 
ih komediju, treba u narod turiti veliku kakvu laž, ili pro- 
glasiti nešto čudno — i sve je dobro: šaka ljudi i dalje sjedi 
na milijunima ludih glava. Koliko se već puta dogodilo, da su 
pravedni i prosvijećeni ljudi stjerali onu šaku ugnjetača u 
ko ZJ1 rog i pritisnuli ih o zid, tako da se mislilo: narod je 
sada slobodan, — a za malo je onoj šaki i opet pošlo za ru¬ 
kom, da je došla do vlasti i gospodstva. Kako to ? Tako, što 
je neuki, glupi, tupi i lijeni u mišljenju narod sam opet letio 
u jaram! I tako se činilo, da je narodu za uvijek suđeno rop¬ 
stvo i sužanjstvo. 

1 tako su se oni borci za pravicu i za đo- 
, f° narod a uvjerili, da je borba uzalud, do- 
e g o d narod bude tako neuk, glup, tup i li- 
j e n u m i š 1 j e n j u. Odatle je nastalo to, da se je počelo 
tražiti, neka sama vlada i država uredi ško- 
1 e, i to za sav narod tako, da svatko bude mogao u školu bez 
posebnoga svoga troška: neka budu javne škole za svakoga, 
pače tko ne će da dade svoju djecu u školu, neka se prisili. 

Eto, to je stvar, kojanarodudajeprvoomžje 

za borbu proti stoljetnoj krivici šake lju¬ 
di: tu se uči čitanje, a dalje već po malo ide 
s a m o. To je pučka škola, za to je ona i nastala. Da nije toga 
— pučke škole ne bi ni sada bilo, kako je nije bilo tisuće 
godina. Nisu se pučke škole osnivale radi samoga znanja i 
mudrovanja, tobože: sad narod zna, da se Zemlja okreće oko 

Sunca a ne Sunce oko Zemlje, - i sad je sretan, Što to zna¬ 
de' Ne! Dok su se škole radi toga osnivale, nije bilo ni govora 
o pučkoj školi, nego su za to bile učene latinske škole«. 

Ako je dr. Ante Radić ovako odredio i shvatio svrhu 
osnovne škole, onda će nam biti jasno, koja je zadaća učitelja 
osnovne škole. To je u potpunom skladu s onim, što je o 
prosvjeti rekao Stjepan Radić. Misao o tom, da č i s to z n a- 
nj e ili čista istina, sama po sebi ne može 
usrećiti čovjeka, nego da znanje treba tek 
da je sredstvo u rukama svakoga, osobito 
zarobljenoga čovjeka, da sebi njime p o mo- 
g n e. Tu je misao napisao đr. Ante Radić i u svojoj »Osno¬ 
vi«. On ondje piše: »Istina je, znanost ne ide za drugom ci- 
jelju, do li za istinom. Ali se ta zadaća znanosti krivo shvata, 
kad se misli, da se istina samo zato traži, daznamoisti- 
nu, pale kad ju nađemo, prekrstimo ruke i uživamo, što smo 
našli istinu . . . Istina je sama po sebi tako hladna, da 
čovjek u njoj samoj i ne može uživati. . . Nitko ne uživa bas 
u tom, što zna istinu: dva puta dva je četiri. Iz 
ovoga vidimo, da znanost traži istinu, ali je^ne traži samo 
zato, da ju zna, već zato, da se njom služi u životu. Mi 
ne pojmimo čovjeka, koji bi tražio istinu, a ne bi znao, čemu 
će mu ta istina poslužiti.« 

Iz ovog'a možemo povući zaključak najprije za same se¬ 
be: znanje, koje sm-o stekli u školama i ikoje i nadalje stičemo 
svojim samoobrazo’/nim radom ne može i ne smije biti upo- 
trebljeno drugačije, nego na korist onoga radno¬ 
ga naroda, kojemu sm o p o z v a n i d a služimo. 
Kao prosvjetni radnici pak moramo — šireći znanje među 

druge _svagda pamtiti, da samo ono znanje, ona prosvjeta 

ima vrijednost, koja otvara oči, koja svijetli na sve 
s t r a n e i da se od onoga, koga se prosvjećuje, ne može tra¬ 
žiti, da ne misli. Ne bojmo se toga, što će seljački narod po¬ 
četi misliti, što će se otresti straha, što će čak katkad njego- 

va misao biti i na našu štetu. Jer takav se seljak ne će više 
dati zavesti, on ne će više za volju kakve komedije ili para¬ 
de, ili zbog kakve velike laži dopustiti, da i dalje šaka ljudi 
sjedi na milijunima ludih glava. 


Hrvatsko učiteljstvo u prošlosti prema svome 
naroda 

Sve dok se učiteljstvo u Hrvatskoj nije formiralo u po¬ 
seban stalež i dok nije utvrdilo svoj položaj, ne može se go¬ 
voriti o većem sudjelovanju učitelja u narodnom životu. Zato 
je potrebno da razmotrimo jačanje i organiziranje hrvatsko¬ 
ga učiteljstva, njegovu borbu za svoja osnovna prava i njego¬ 
vo uzdizanje do toga stupnja, kad je sudjelovanje u narodnom 
životu postalo jednom važnom zadaćom i potrebom organizi¬ 
ranog učiteljskog staleža. 

Postanak učiteljskog staleža u Hrvatskoj 

Ne ćemo zalaziti u doba, kad su učiteljsku službu izvrši- 
vali zvonari, orguljaši, zanatlije i isluženi podoficiri. Zavisni 
od. župnika, općine i vojničkih poglavara, a uz svoju skromnu 
spremu ti »školnici« nisu mogli ni znali drugo do učiti djecu 
vjeronauk, čitanje, pisanje i račun. Oni su pokorno odgajali 
seljačku djecu u duhu svojih i narodnih gospodara, njemačkim 
a kasnije hrvatskim jezikom, i nisu u najviše slučajeva osje¬ 
ćali u sebi onaj poziv, koji karakterizira kasniji tip učitelja. 
Hrvatski seljački narod spavao je još tvrdim kmetskim snom 
(pa i poslije 1848-e) i njegove životne manifestacije nisu 
učitelju ni davale prilike, da s njime surađuje. Tek posteneno 
buđenje narođnog'a života utjecalo je na razvitak svijesti o 
prosvjetiteljskom pozivu pučkoga učiteljstva, dok je opet rad 
takvoga učiteljstva, kasnije, budio i jačao narodnu i čovje- 
čansku svijest hrvatskog- seljaka. 

Da. je već sam školski rad »starovjernih« učitelja objek¬ 


tivno, već u ono vrijeme, stvarao preduslove za razvijanje 
seljačke svijesti, dokazuju riječi jednog višeg činovnika, koji 
je — poslije četrdesetiosme! — rekao na nekom općinskom 
vijeću, kad se raspravljalo o podizanju škole: »Ja sam proti 
svake škole — seljakova je knjiga sjekira i motika, a škola 
mu polje; kad mu polje dobro stoji, onda je lekciju valjano 
naučio. Otkad su počeli seljaci nešto po knjigama natucati, 
te obrazovati se, nije moći žandara ni pandura nasmagati, 
da ih na uzdi drže. Ja sam dakle protiv zidanja ove i uopće 
protiv svakomu umnožavanju škola.« 1 ) 

Pa ipak, škole su se sve više otvarale i učitelja je bi¬ 
valo sve više. Reakcionarni austrijski carski apsolutizam nije 
poslušao svoga činovnika. On se, što više, brinulo za veće 
obrazovanje učitelja, ali, — razumije se •— ne u interesu 
ugnjetenih naroda, već baš u interesu gerrnamziranja i stva¬ 
ranja slijepe k. u. k. poslušnosti. Usprkos stalnih reorganiza¬ 
cija zagrebačke a kasnije i đakovačke preparandije jedno je 
ostalo u njima, a i u svim seoskim školama nepromijenjeno, 
strogi crkveni značaj škole i stalan crkveni nadzor ne samo 
religijske, već i ostale obuke. Sve do 1874. (prvi školski za¬ 
kon) »najveći dio uprave sa pučkom školom vodili su biskup¬ 
ski ordinarijati preko svoga dijecezanskoga nadzornika (ka¬ 
nonika) i pcdjašprišta«. 2 ) Time je carevini bilo osigurano, da 
će i taj veći broj škola i učitelja raditi u duhu, koji nalažu 
austrijski zakoni i da ce se narodna prosvjeta i da je kretati 
u pravcu stvaranja poslušnih podanika. 

Ali_ prosvjeta je dvosjekli mač. Ona stvara pismene 

porezovnike i vojnike, ali u isto vrijeme budi u čovjeku svijest 
o njegovu dostojanstvu i otvara mu oči, da vidi smisao vi¬ 
sokih poreza i austrijske vojske. Ondašnje političke prilike 
(»Bachov apsolutizam) pogodovale su ovoj drugoj reakciji, 


!) »Hrvatski učitelj«, god. V., str. 32, 
2 ) isto, str. 33, 

i u narodu, i u učiteljstvu. Pripremalo se vrijeme, kad će sav 
narodni život dobiti snažan zamah i kad će i hrvatsko uči¬ 
teljstvo nastupiti kao poseban društveni faktor, kao čvrst i 
svijestan stalež. 

Za 10 godina apsolutizma naglo se povećao broj pučkih 
škola i učitelja u banskoj Hrvatskoj. Dok je 1851. god. bilo 
svega 229 pučkih škola, i 238 učitelja, dotle je god. 1865./6. 
bilo već 527 .škola i 1196 učitelja. 3 ) Obrazovanje učitelja, isto 
se tako povećalo, putem triju preparandija i različitih pro¬ 
dužnih tečajeva. Ali stanje školstva bilo je neuređeno i nije 
više odgovaralo potrebama vremena; učiteljski pravni i mate¬ 
rijalni položaj nije više zadovoljavao većinu učiteljstva, pa se 
sve više osjećalo, da, bi trebalo izvršiti stanovite reforme. Tko 
će ih izvesti? Zar vlasti? No učiteljstvo još nije bilo udruže¬ 
no, zahtjevi nisu biti formulirani. Na učiteljskim sastancima, 
koje su sazivale prosvjetne vlasti, učiteljstvo je raspravljalo 
samo o pedagoškim pitanjima, a rijetkokađ se doticalo sta- 
leških pitanja. 

Nekoliko puta pokušalo se na dnevni red hrvatskoga sa¬ 
bora staviti pitanje pučkoga školstva, ali bez uspjeha. Koja 
su se pitanja imala riješiti 'pokazuje ovaj izvadak iz pred¬ 
stavke odbora županije zagrebačke na skupštini te županije 
(1862.) : 

»Glavna nam je zadaća narodu pomoći, vodit ga 1 stazom 
prosvjete naobrazit ga, Akoprem se je u novije doba dosta 
škola podizalo, to ipak, nema dovoljno učiona, niti 
su mnogi učitelji iz daleka dostojni svog* 
zvanja. Učitelji .su neurednim primanjem svoje plaće, po 
koju često tri i više puta dolaze k opć. poglavarstvu, i z v r- 
ž e n i bijedi, što ih zaista ne može nukati da budu marlji¬ 
vi i ustrajni u školskom radu. Neda se tajiti, da mnogi uči¬ 
telji nisu dostojni tako krasna imena, aii ipak učiteljstvo 

3 ) A. Čuvaj, Građa za povijest školstva, knjiga U, 

| ora i 0 bi se emancipirati, da bude u koliko moguće neodvisno 
1 7 4 slobodno i prosto od kojekakvih bud gospodarskih, buđ 

i inosiužbenih poslova. Neodvisan pako ne može biti učitelj, dok 
mu ne malim trudom zaslužena plaća zavisi o volji kojekak¬ 
vih tajnika ili o dobroj volji seljaka. Učitelja neka ne budu 
više podanici samovolje seljaka ili njihovih izabranih glava¬ 
ra nego neka budu jedino podanici zakona. Način plaćanja 
učitelja imao bi prestati. Mjesto da općina plaća učitelje, imali 
bi ovi dobiti plaću iz zemaljske blagajne, u 
koju bi općine plaćale neke postotke od poreza kao .zemaljski 
školski namet. Platežna razreda neka bi bila dva: 300 i 400 
forinti, a učiteljima neka bi pripala mirovi- 
n a. 4 ) 

Sve je to bilo predmet raspravljanja i ne. prvoj većoj 
koj skupštini prigodom osnivanja prvog hrvatskog 
tog udruženja, »Učiteljske zadruge za potporu siroča- 
>5.), kad je bilo odlučeno, da zagrebački učitelji Rken- 
der Fabković, Ivan Filipović, Ante Irgolić, Vjeneeslav Maržik, 
Ljudevit Modec i Josćp Posavec, Ivan Šah i Ferdo Vuksano- 
vić sastave »Ustav pučke škole u Trojeđnoj kraljevini« i da 
ga pijeđadu saboru. Nažalost, zbog nesređenih političkih, prili¬ 
ka ovVj prijedlog, kao i još neki, nije uopće bio raspravljen u 
hrvatskom saboru, pa je tako rješavanje tih tako važnih pi¬ 
tanja I đgođeno sve do nastupa »narodne stranke«, kad je 
zauzimanjem Janka Jurkovića i bana Ivana Mazuranica sa¬ 
bor prihvatio, a car potvrdio »Z a k o n z a p u č k e š k o 1 e« 
(14. listopada 1874.) To je bio prvi uspjeh zajedničkog rada 
te grupe sposobnih i svijesnih učitelja s Ivanom Fil'ipovićem 

na čelu. 

i 

Ovim zakonom udareni su temelji jačem razvitku narod¬ 
ne prosvjete i samostalnosti učiteljskog staleža. Upravu pu¬ 
čke škole preuzela je iz ruku crkve država, ali je crkvi ostav- 

4 ) »Napredak«, 1862. str. 274. 


učitelje! 
učiteljsi 
di« (1§< 

Ijen opsežan djelokrug; uređeno je rvanje izdržavanja škola; 
učitelji su postali javni činovnici s pristojnom plaćom; pro¬ 
širena je preparandija i, uz ostale mjere, uvedeni su pod- 
županijski učiteljski sastanci, koji su odigrali 
važnu ulogu kod emancipiranja učiteljstva i stvaranja hrvat¬ 
skog učiteljskog pokreta. 

Hrvatski učiteljski pokret 

Dignuto na dostojnu visinu i zaštićeno u svojim pra¬ 
vima hrvatsko je učiteljstvo upravo mladenačkim poletom za¬ 
počelo svoj pokret na staleškom, ekonomskom i kulturnom 
području. To sjajno doba traje otprilike 20 godina i završava 
se smrću Ivana Filipovića. 

Godine 1874. sastanu se učitelji iz banske Hrvatske, 
Dalmacije i Vojne Krajine na I. opću učiteljsku 
skupštinu u Zagrebu. Bili su tu i delegati Srba', Crno¬ 
goraca, Slovenaca, čeha, Moravaca i Poljaka. Raspravljala su 
se tri temeljna pitanja budućeg školskog zakona od 1874: 

1. »Koja je svrha pučkoj školi u sadašnjem vijeku i kako 
da se prema tome urede njezini vanjski ođnoš'aji?« 

2. »Ha pučka škola svojoj svrsi zadovoljiti može, kakvo 
ima biti njezino nutarnje ustrojstvo?« 

3. Koje su najglavnije dužnosti i na j/g 1 av- 
n i j a prava učitelja ?« 

Na H. opću učiteljsku skupštinu 1874. god. u Itetrinji, 
koja je raspravljala isto tako aktuelna pitanja poslala je 
srpska vlada Milorada Popovića-šapčanina i time još Vjše po¬ 
većala njezino značenje. 

Hl. opća učiteljska skupština u Osijeku 1878. naročito je 
interesantna sa stanovišta, kako se hrvatsko učiteljstvo odno¬ 
silo prema narodnim potrebama. Izbor tema pokazuje razvi¬ 
jen interes za pitanja narodnoga života i slobodnije držanje 
učitelja prema vlasti, što je bez sumnje posljedica staleške 
sigurnosti; 

1. »Koju zadaću ima škola naprama, materijalizmu, koji 

sve većma preotimlje mah?« 

2 »Pučki učitelj i vojna dužnost«. 

2 »Tvrdi se, da narod u novije vrijeme moralno i mate- 
jahio propada, a tomu je donekle kriva i današnja škola. Da 

taj prigovor temeljit ili ne?« 

4 »Da Ili je probitačno, da učitelj bude političkim agi¬ 
tatorom ma koje stranke i koje bi to posljedice imalo po 
učitelja 1 školu?« 

5. »Što valja učitelju činiti, da bude ne samo učitelj 
mladeži, nego i učitelj puka?« 

Sve je ove skupštine sazivao »Centralni odbor« u Za¬ 
grebu, čija je duša bio neumorni Ivan Filipović, ali se doskora 
osjetila potreba za stalnim staleškim organom, koji će uprav¬ 
ljati svim pojedinačnim učiteljskim društvima, koja su^ sve 
više osnivala, i koji će određivati zajednički pravac staleskog 
rada. Ivan Filipović stoga izradi pravila »Saveza hrva .- 
skih učiteljskih društava«, koja vlada potvrd, 

god. 1885. 

Sad se razvije intenzivan rad. Održavale su se bezbrojne 
skupštine, raspravljalo se o najrazličitijim pitanjima škole i 
učiteljstva, podnosile se peticije i pretstavke vladi i saboru, a 
nebrojene deputacije nisu ostavljale u miru vlasti. 

Prirodno je, da je u svemu tome niknula misao, da bi 
učiteljstvo trebalo svoj dom, gdje će se skupljati i učiti sloz: 
u borbi za svoja i narodna prava. Ipak, činilo se, da je to ne¬ 
moguće ostvariti. Ivan Filipović odmah se snašao. Oduševivši 
svoje drugove i drugarice organizirao je skupljanje priloga za 
»H r v a t s k i u č i t e 1 j s k i d o m«. Posebni odbor gospođa 

priredio je lutriju i skupljao u narodu priloge, velik dio uči¬ 
teljstva dao je svoju jednomjesečnu plaću, »Učiteljska za¬ 
druga« i «Hrvatski književno-pedagoški zbor« uložili su zna¬ 
tne svote i _ s gradnjom se započelo. God. 1889. otvoren je 

svečano naš »Hrvatski učiteljski dom«, prvi u habsburškoi 

monarhiji, a drugi >u Evropi, na, čast ondašnjem ueiteljstvu i 
neizmjernu radost Ivana Filipovića. 

Kakvim siu se pitanjima bavile skupštine »Saveza?« U 
čemu je bila njihova »staleška politika«. Ona se ograničavala 
na referiranje i raspravljanje pravnih, prosvjetnih i čisto pe¬ 
dagoških pitanja i na dostavljanje konkretnih prijedloga u 
formi peticija ili pretstavki hrvatskom saboru ili bečkoj vladi. 
Navest ćemo neke teme i prijedloge, koji pokazuju, koliko su 
se učitelji približavali narodnim potrebama: 

Vrši li današnja pučka škola uzgojnu zadaću; ako 
ne vrsi potpuno, i ako bi se njezin rad u tom pravcu mogao 
usavršiti ? 

Kako valja udesiti ženski uzgoj, tla korisniji bude po 
nas obiteljski, društveni i narodni uzgoj ? 

— što bi valjak) učiniti školi, da n a r o đ knjigu što 
više zavoli? 

— Što bi mogla i morala učiniti škola, da se podigne 
blagostanje na roda ? 

Koji su uzroci tomu, da se i među onima, koji su po¬ 
lazili osnovnu školu, nalazi analfabeta ? 

Među prijedlozima ima ih, kojima se traži: pomaganje 
siromašne školske mladeži, otvaranje viših pučkih škola, sla¬ 
nje učiteljstva i djece na gospodarsku izložbu u Zagreb, izra¬ 
đivanje statuta za ratarske podružnice, sazivanje kongresa 
književnika za izradu jedinstvenog pravopisa, izrađivanje 
nastavne osnove za opetovnice i nove nast. osnove za niže 
pučke škoie, ukidanje zaključnih ispita i uvođenje školskih 
zabava za djecu i roditelje, uvrštenje u nast. osnovu nauka 
o zadružnoj organizaciji, proširenje obuke hrv. jezika, izda¬ 
vanje pjesmarice narodnih i rodoljubnih pjesama i t. đ. 

Sa složnim i relativno vrlo obrazovanim učiteljstvom mo¬ 
glo se krenuti i dalje. Staleška organizacija postala je čvr¬ 
stom bazom svakog daljeg djelovanja, na gospodarskom, dru¬ 
štvenom i kulturnom području. Stvorene su dvije zadruge, 


štedna i pređujamna te pripomoćna .i posmrtna, otvorena či¬ 
taonica i hrv. školski muzej, a kao završno djelo treba sva¬ 
kako spomenuti »U čiteljski konvikt« u Zagrebu 
(1899.). Opet je učiteljstvo složno skupilo potreban novac i 
pobrinulo se —- ovaj puta za učiteljsku djecu. 

Tedagoški i prosvjetni rad 

Sav kulturni i pedagoški rad hrvatskog učiteljstva usko 
je povezan s jednom od najstarijih učiteljskih ustanova, s 
»Hrvatskim pedagoško-književnim zborom«. Osnovan na pri¬ 
jedlog Ivana Filipovića na I.*općoj skupštini 1871., jedini svoje 
vrste na Balkanu, u stalnim vezama sa stranim pedagoškim 
radnicima »Zbor« je izvršio snažan utjecaj na obrazovanje 
učiteljstva, napredak naše pedagoške nauke i narodnu pro¬ 
svjetu. On je u prvo vrijeme bio ono žarište, u kojem se okup¬ 
ljala Filipovićeva grupa učitelja, u kojemu su se zaeeie sve 
misli, koje su kasnije urodile plodom. »Zbor« je izradio i izdao 
prve naše školske knjige, koje su zamijenile s nje¬ 
mačkog prevedene početnice i čitanke, izdavao je stalno »Na¬ 
predak«, prvi hrvatski pedagoški list, koji su već 1859. pokre¬ 
nuli mladi učitelji oko Ivana Filipovića, a obogatio je našu 
literaturu dobrim prijevodima stranih pedagoš¬ 
kih pisaca: Komenskoga, Speneera, Rousseaua, Pestaloz- 
zia, Rabelaisa, Compayrea, H,offđinga i drugih. U nakladi 
»Zbora« izišle su prve knjige naših pedagoških 
pisaca : Stjepana Basarička, Davorina Trstenjaka, Lju¬ 
devita Dvornikovića, Đure Kutena i đr. God. 1889. započelo se 
s izdavanjem »Pedagoške enciklopedije« (16 sv.). 

Dječje i omladinske knjige, koje je izdavao 
»Zbor«, izvršile su velik utjecaj na djecu, osobito seosku, a i 
na njihove roditelje, često puta su ove knjige bile jedine u 
seoskim kućama, jer su se učitelji brinuli, da u prvom, redu 
te knjige daju djeci kao nagrade na koncu školske godine. 
Budući da je velik dio tih knjiga napisan od naših omladin¬ 
skih pisaca, većinom učitelja, možemo reći, da je i ovim pu- 


tem naše učiteljstvo djelovalo na obrazovanje hrvatskoga se¬ 
ljaštva. List »S milje« koji je počeo izlaziti 1873. god. bio je 
vrlo dobro uređivan i u njemu su mnogi naši pisci započeli sa 
svojim književnim radom. 

Kad hrvatskih učiteljica 

žene su relativno kasno vršile učiteljsku službu kod 
nas. God. 1851. bilo ih je na teritoriju banske Hrvatske tek 
23 prema 238 njihovih drugova. 

Većina učiteljica izlazila je iz jedine ženske preparandije 
ss. milosrdnica u Zagrebu. Do- I. opće učiteljske skupštine one 
se nisu isticale. Tek Marijom Jambrišak počinje njihov rad- u 
javnosti i organizaciji. Ona je prva svršila visoke nauke na 
bečkom Pedagogiumu. Glasovita je zbog svog nastupa na 
Učiteljskim skupštinama, gdje se uvijek zalagala za jedna¬ 
kost plaća učiteljica i učitelja i za više ob¬ 
razovanje učiteljica. 

Zajedno s Klotilđom Cvetiišić i Jagodom Truhelkom osno¬ 
vala je ona 1902. god. »Zajednicu učiteljica«, a kas¬ 
nije »Klub učiteljica«. Zaslugom Milke Pogačić pre¬ 
tvorio se taj klub u »Udrugu učiteljica kraljevi¬ 
na Hrvatske i Slavonije«. One su podigle »Dječji 
dom«, uredile dječje sklonište i dom za siročad, organizirale 
ferijalne kolonije za siromašnu djecu i radile na cijelom nizu 
socijalnih i humanitarnih akcija. 

Na književnom području istaknule su se, osim spomenu¬ 
tih, i Jelica B e 1 o v i ć, Marija Fabkovi«, Josipa Rado- 
š e v i ć, Ivana B r 1 i ć-M ažuranič i đr. 

Zapreke 

To su ukratko glavne tekovine učiteljskog pokreta nakon 
školskog zakona od 1874, One su izvojevane primjernim odu¬ 
ševljenjem, složnim nastupanjem i visokom staleškom sviješću 
hrvatskog učiteljstva, uz pomoć jednog dijela srpskog učitelj- 
stva u Hrvatskoj, i nesebičnim radom, visokim ličnim sposob¬ 

nostima i poštenjem nekih istaknutih učitelja, kao 1 što je Ivan 
Filipović, »otac hrvatskoga učiteljstva«, Davorin Trstenjak, 
Skenđer Fabković i drugi. 

Međutim — političke prilike stale su se razvijati na sve 
veću štetu hrvatskoga naroda i njegove prosvjete. Započeo je 
zloglasni period vladavine nametnutog bana Khuen-Hederva- 
ry-a. Vratila su se opet vremena, kad se proganjalo svakoga, 
ako je bio uz narod. Naravno — učitelji su bili odmah na 
udaru. Oni su najbliži narodu, oni ga uče njegovu jeziku, njih 
treba najprije ograničiti u njihovoj »prevelikoj« slobodi. God. 
1888. izađe nevjerojatno reakcionarni školski zakon, koji je 
ostao na snazi, uz neke male promjene sve do 1929. godine! 
Smanjene su piaće, povišene godine službe, ukinula mnoga 
prava, škole su bile prepuštene samovolji Khuenovih činov¬ 
ničkih husara. Učiteljstvo se usprotivilo, stvaralo i slalo pre¬ 
ko »Saveza« bezbrojne rezolucije, vodilo oštru kampanju pre¬ 
ko svog staleškog organa »Hrvatski učiteljski dom«, ali to 
nije pomoglo. Cijeli hrvatski narod morao je pokleknuti, pa 
i hrvatsko učiteljstvo. Gospoda, koja. su vodila politiku, nisu 
bila dorasla protunarodnom tlačitelju, a narod, hrvatski selja¬ 
čki narod, još nije bio probuđen, još nije nastupio kao politič¬ 
ki pokret. 

Neuspjesi i porazi smeli su učiteljstvo. Nestajalo je odu¬ 
ševljenja, zavladao je pomalo nehaj. Pod udarcima vlasti uči¬ 
teljstvo je gubilo svoju jedinstvenost, prestalo je s građenjem 
i ograničilo se na čuvanje stečenoga. 

Uz to umre Ivan Filipović, god. 1895., u doba, kad su se 
prilike tako zaoštrile, da su u Zagrebu sveučilištarci pod vod¬ 
stvom Stjepana Radića spaljivali madžarsku zastavu i kad su 
se nazirale konture novog narodnog preporoda. Nestalo je čo¬ 
vjeka, koji je svojom ličnošću pretstavljao učiteljski stalež i 
svojim autoritetom držao na okupu sve grupe i sve struje, 
koje su se već počele javljati među učiteijstvom. 


Time je bilo završeno ovo razdoblje formiranja i prvoga 
jačanja učiteljskog staleža u banskoj Hrvatskoj. Učiteljstvo 
je u tom razdoblju steklo priznat položaj i ugled, izgradilo 
čitav niz staleških ustanova i sad je došlo do one točke uspo¬ 
na, kada treba da se učitelj ne samo kao pojedinac, već kao 
jak stalež, kao narodu najbliži dio inteligencije, svijesno 
stavi u službu svom seljačkom narodu. Unutrašnji raz¬ 
voj učiteljskoj staleža doveo je do toga, dok spoijašnji uvjeti 
tome nisu odgovarali, čvrsta, brutalna tuđinska sila držala je 
u pokornosti sve slojeve i ugušivale svako narodno nastoja¬ 
nje — s jedne strane; seljački narod propadao je gospodarski 
i kulturno i lutao je vođen gospodskim političarima tražeći 
pravi put— s druge strane. Bilo je potrebno, da se izvrše đ v a 
paralelna procesa: ukidanje tuđinske vlasti i osvješ- 
ćenje i organiziranje hrvatskog seljaka u narodni pokret, da 
se učiteljstvu omogući puni razmah u njegovu prosvjetnu dje¬ 
lovanju, za koje je staleški bilo spremno. 

U tom prelaznom stanju dočekalo je hrvatsko učitelj¬ 
stvo Svjetski rat. Austrougarska se iznutra raspadala, narodi 
su tražili slobodu, socijalno nezadovoljstvo bilo je veliko. U 
Hrvatskoj su braća Radići ustrajno prosvjećivali seljaštvo i 
dizali velik, u pravom smislu narodni pokret. Bilo je pojedina¬ 
ca učitelja, koji su usprkos nasilja vlasti pristupali seljačkom 
pokretu, a i ostala inteligencija napuštala je pomalo svoje 
neutralno ili neprijateljsko držanje. Rat je prekinuo sve. 

S telećakom na leđima i puškom u ruci marširali su uči¬ 
telji u Galiciju, na Solun, škole su bile konfiscirane i pretvo¬ 
rene u bolnice i aprovizacije. Kroz 4 godine krvavoga meteža 
uništeno je mnogo plodova učiteljskog rada kroz generacije. 
Moralna i materijalna zapuštenost dočekala je preživjele uči¬ 
telje, koji su se 1918-e vraćali s tuđih bojišta. Trebalo je 
panovo raditi i graditi. U novoj državi, u novim prilikama. 


poslije rata... 

Hrvatski učiteljski pokret poslije rata u sklopu ove dr¬ 
žave, iako se našao u novim prilikama, nije trebao da nanovo 
stvara i određuje pravac svoga rada. On je imao solidnu orga¬ 
nizaciju i tradiciju, kojom je provjerio svoj program i sada 
je trebalo samo da se nastavi sa započetim radom. »Savez 
hrvatskih učiteljskih društava« nastao je iz potrebe, da se 
osiguraju staleški interesi i da tako snažno učiteljstvo može 
izvršiti svoju misiju u hrvatskom narodu. Osnovna je misao 
narodnog rada hrvatskih učitelja bila u nastojanju, da se po¬ 
digne školstvo, prosvijetli narod, da bi tako mogao napredo¬ 
vati na ekonomskom i kulturnom polju. To znači, da je hrvat¬ 
ski učitelj Ispravno shvatio svoj odnos prema narodu i da je 
na svoju organizaciju gledao ne usko staleški, nego općenaro¬ 
dno. živeći na selu, sa seljakom, koji je osnov narodne cjeline, 
on je povezao borbu za svoja prava s borbom za narodna, se¬ 
ljačka prava. I tako je hrvatska učiteljska organizacija bila 
u istinu narodna organizacija pučkih uči¬ 
telja. 

Poslije rata, kad je hrvatski narod ušao u državnu za¬ 
jednicu sa Srbima i Slovencima, i to kao ravnopravni član 
državne zajednice, hrvatski politički život kretao se u smjeru 
razvijanja svoje nacionalne i k’uturne individualnosti i socijal- 
no-ekonomske jednakosti. Zajednički državni život smatrao 
se garancijom, da će se kulturni i ekonomski život hrvatskoga 
naroda nesmetano razvijati i da će ostali narodi države za¬ 
jedničkim sredstvima održati i nastaviti svoj dosadašnji raz¬ 
voj. Tako se dogodilo, da je odmah poslije rata delegacija 
»Saveza hrvatskih učiteljskih društava« 1919. godine zajedno 
sa delegacijom »Saveza slovenskih učitelja« na zajedničkom 
sastanku stvorila rezolucija, u kojoj traže, da se poradi na to¬ 
me, kako bi se sve učiteljske organizacije ove države udru¬ 
žile u »Zajednicu saveza«, ali bi dosadašnji Savezi ostali i na¬ 
dalje autonomni. Ova rezolucija, koju je cjelokupno članstvo 

odobrilo, znaci zrelost hrvatskih učitelja u shvaćan'-.! svojih 
i narodnih interesa. Vjerni svojem dosadašnjem redu i svije¬ 
sti, da svi učitelji ove države moraju složno nastupati u obra¬ 
ni svojih zajedničkih interesa, oni su htjeli da nasta¬ 
ve kontinuitet dosadašnjeg rada. 

Na temelju toga došlo je do sastanka svih učitelja, u 
Beogradu, ali nije osnovana »Zajednica saveza« svih učitelj¬ 
skih saveznih organizacija, nego je osnovano »Udruženje jugo¬ 
slavenskih učitelja«. Dakako da taj zaključak hrvatski savez 
nije prihvatio, jer se to protivilo ne samo čitavom dosadaš¬ 
njem radu hrvatskih učitelja, nego i intencijama hrvatskoga 
naroda. Ovaj pokušaj, da se ukine »Savez hrvatskih učitelj¬ 
skih društava« potekao je iz nepravilnog shvaćanja državnoga 
života, i time se pokušalo ukinuti ono, što se ukinuti ne da. 
Jedinstvo svih učitelja, kao baza za jedin¬ 
stvo svih južnih Slavena, ne može se riješiti 
dekretima i centralizacijom učiteljskih 
organizacija. Jedinstvo južnih Slavena može se postići 
tek ravnopravnim sudjelovanjem u zajedničkom životu i pot¬ 
pomaganjem nacionalnih individualnosti, a, ne njihovom nega¬ 
cijom. Iskustvo je pokazalo, da je takav pokušaj neprirodan 
i da se uvijek izvrgne u hegemoniju jedne skupine. Namjere 
pokretača U. J. U. bile su nepravilne i nesvijesno su označa¬ 
vale pravac, kojim se kreće čitav naš poslijeratni život. Hrvat¬ 
sko učiteljstvo nije moglo napustiti svoje dotadašnje držanje, 
jer bi se time otcijepilo od naroda i tako sebi zadalo smrtni 
udarac. Ono je uvijek bilo svijesno svojih ideala i svoje misije 
u narodu. To nije bilo stranearstvo- i uskogrudna politička 
borba, nego svijest, da učiteljstvo ima jedino onda smisao po¬ 
stojanja, ako izvršuje ono, što mu je namijenjeno: prosvjeći¬ 
vanje naroda i promicanje svih njegovih interesa, pa i nacio¬ 
nalnih. Da je tako, svjedoči rezolucija, koju je god. 1922. na 
skupštini »Saveza« pročitao pretsjednik Ivan Tomašić: 


Smjernice za rad hrvatskog učiteljstva: 

I. Naša organizatoma zadaća. Neka izvan naših redova 
ne ostane ni jedna hrvatska učiteljica ni učitelj, aktivni ili u 
miru. Svi do posljednjega moramo biti u svojoj staleškoj orga¬ 
nizaciji. Sve nas jednako mora prožeti svijest o našoj najsve¬ 
tijoj dužnosti: dužnosti spram naroda, kojega smo kćeri i si¬ 
novi i koji nam u ruke stavlja sudbinu svoju, uzgoj narodne 
uzdanice, djece svoje, a s time i dužnost spram mukotrpne 
rodne grude naše — suzama, znojem i krvlju pređa naših to¬ 
liko napaćene mile naše hrvatske domaje. Geslo nam u tome 
budi riječ velikana, hrvatskog filozofa Nikole Tomasea: »Puk 
nam je otac, a zemlja majka naša«. Samo- sokovi iz toga tla 
mogu dati životnu snagu ostalom našem radu. — Dakle: pri¬ 
kupimo se u svojoj organizaciji svi do jednoga; stisnimo i 
učvrstimo svoje redove tako, da u stotinama, tisućama tijela 
bude jedan duh! 

II. Na stručnom pedagoškom polju našega rada moramo 
biti savremeni. Ovo nam nameće uglavnom dvojaku du¬ 
žnost: 

Naše djelovanje mora ići za tim, da se sav hrvatski na¬ 
rod prožme pravim đemokratizmem. Jedino sredstvo, da se ta 
svrha postigne, jest, da sav naš uzgojno-obrazovani rad bude 

nacionalan. 

Budući da svaka riječ znači samo ono, što tko pod njom 
razumije, te jer se u današnje vrijeme baš značenje riječi 
d e m o k r a t i z a m i nacionalnost najviše zlorabi, do¬ 
pustite, da vam ukratko kažem, što je po mome uvjerenju za 
hrvatskoga učitelja demokratizam, a što je nacionalnost. 

Za. nas znači demokratizam, da se svakom pa i 
posljednjem članu hrvatskoga naroda uzgojem i obra¬ 
zovanjem omogući, da on dođe na mjesto, gdje će pre¬ 
ma svojim urođenim sposobnostima moći učestvovati u 
stvaranju i u trošenju ukupnih kako duševnih tako i 
materijalnih dobara kulture svoga naroda, a po ovoj 

i opće čovječanske; dakle i viška kulture — znanosti 
i umjetnosti. 

Takav đemokratizam jest jedino ispravno shvaćanje slobo¬ 
doumlja, sadržanog u sentenci svega morala: »Sto ne ćeš 
da tebi drugi čine, ne čini ni ti drugima«, i »Ljubi bližnjega 
svoga kao samoga sebe«, a taj »bližnji« da nam je svaki čo¬ 
vjek — neprijatelj kao i prijatelj. Svaki drugi đemokratizam 
nije nego pseuto - đemokratizam. Hrvatskom je učiteljstvu 
dužnost, da se svom snagom založi za pravi, a opre krivom 
đemokratizmu. 

Ni naš nacionalizam nije ono, što se često običava 
nazivati tim imenom. On nije šovinizam izvjesnih 
političko-partizanskih klika. 

On je nacionalan onako, kao što je nacionalna nepa¬ 
tvorena hrvatska pučka pjesma, pripovijetka i običaji, 
što su spontano nikli, iz srca i daše našega naroda i koje 
su njemu baš zato mile i drage te ničim drugim nena- 
donijestive, jer su bit njegove biti, kucaj njegova bila, 
udisaj njegove duše! 

Takvu nacionalnost i nacionalno pravo trebaju hrvatskome 
narodu da dadu po uputi Valtazara Bogišića naši pravnici; ta¬ 
kav uzgoj i obrazovanje hrvatska pedagogija; takvu kulturu 
uopće zajedničkim radom svi naši kulturni radnici. U tu svrhu 
sve će tekovine znanosti i umjetnosti iz prvoga vrela, t. j. od 
njihovih producenata primiti srednje naobraženi kulturni rad¬ 
nici, asimilirati ih u bit svoje biti i tada svojim poticajem 
buditi ih u dušama te srcima i najširih slojeva naroda. . .««) 

Dakle, ne može se nipošto kazati, da je učiteljstvo u 
Hrvatskoj bilo toga momenta uskogrudno. Ono je branilo inte¬ 
rese naroda . 



Osnivanje »Povjereništva« 


Međutim_onaj smjer, koji se odrazio na skupštini uči¬ 

telja u Beogradu nastavio se i-našao je i među hrvatskim uči¬ 
teljima pristaša, pa je 1921. god. na saveznoj skupštini došlo 
do rascjepa hrvatskog učiteljstva. Jedna grupa učitelja 
ostavila je skupštinu saveza i osnovala »Povjereništvo J. U. U. 
za Hrvatsku i Slavoniju«. 

Tim događajem hrvatsko je učiteljstvo bilo onemoguće¬ 
no u svom 'radu na razvijanju svoje staleške organizacije. 
Osim toga — čitav hrvatski narod našao se u vrlo teškim 
prilikama. Hrvatske političke stranke nisu sudjelovale u par¬ 
lamentarnom životu. 

Zaredali su progoni učitelja. Od 1921. do 1925. traje to 
nesnosno i žalosno stanje. Premještaji, progoni, egzistencije se 
uništavaju (do 1925. god. zabilježeno je oko tisuću uništenih 
egzistencija). 

Dakako da je vlast htjela iskoristiti u svoje stranačke 
svrhe učitelje, pa je »Povjereništvo« postalo instrument za ta¬ 
kve poslove. Imovinu »Hrvatskog učiteljskog saveza« pokušala 
je vlast 1921. godine dati u upravu U. J. U. — Proganjanje 
»Savezovih« učitelja doseglo je vrhunac 1924. godine, kad je 
nad najvećom strankom u Hrvatskoj, nad H. R. S. S., progla¬ 
šena »Obznana«, i kad se je njeno vodstvo našlo u zatvoru 
Hrvatsko se učiteljstvo baš tada spremalo, da proslavi tisuć- 
godišnjicu hrvatskog kraljevstva i odlučilo je na prijedlog 
pretsjeđnika Ivana Tomašića: 

1. izraditi nacrt zakona za hrvatsko narodno školstvo; 

2. osnovati hrvatsku učiteljsku tiskaru, knjigovežnicu 
i knjižaru; 3. osnovati knjižnicu za učitelje, hrvatsku 
mladež i prosvjetu naroda; 4. osnovati hrvatski pedo¬ 
loški muzej i 5. prirediti hrvatsku učiteljsku himnu.«.) 


«) »Hrvatski Učitelj«, god. V. str. 7. i 8. 


«) »Hrvatski Učitelj«, god. V. 



Novi progoni. 

Ali — do izvršenja ovih zaključaka nije moglo doći zbog 
teških prilika i ponovnih progona učitelja. Svaki rad na ja¬ 
čanju organizacije i podizanju školstva i prosvjete bio je one¬ 
mogućen, jer je i nad S. H. U. D. bila proglašena »Obznana«. 
Samo kad je 1925. god. pokušan politički sporazum i kad je 
Stjepan Radić postao ministar prosvjete, hrvatskim učitelj¬ 
skim udruženjima bio je dopušten rad, a 1927. god., za vlade 
Velje Vukićevića imovina »Saveza«, koja nije nikad prešla iz 
njegovih ruku, i formalno mu je vraćena. Učitelji se spremiše 
na rad, obnoviše svoje organizacije, proslaviše svečano tisuć- 
godišnjicu hrvatskog kraljevstva i škola je opet postala centar 
narodnoga djelovanja. Ali, do političkog sporazuma nije do¬ 
šlo, Stjepan Radić, prvak hrvatskog! seljaštva, bio je ubijen, 
uvedeno je izvanredno stanje i 1929. god. uslijedili su ponovni 
progoni učitelja. 

Ponovno se pokušalo imovinu »Saveza« izručiti U. J. U. 
»Savez« je doduše ostao vlasnik imovine, i to mu je sud po¬ 
tvrdio, ali je 1931. raspušten, a učitelji su se po »Zakonu o 
činovnicima« mogli organizirati jedino u U. J. U, 

Posljedice 

Za šve vrijeme izvanrednog stanja bio je onemogućen 
učiteljima svaki pozitivni rad u narodu. Oni su bili obični či¬ 
novnici, koje su političke stranke na vlasti pokušavale iskori¬ 
stiti u svoje svrhe, i tko se nije pokorio, redovno je stradao; 
bilo da je bačen u najzabitnija sela, bilo da ie gubio mjesto. 
Imovina »Saveza.« konačno je ipak dana U. J. U. i to sekciji 
za Savsku banovinu, a uprava te sekcije došla je u ruke nesa¬ 
vjesnih ljudi, koji su pomagali nastojanje vlasti. 

Sada slijede beskonačne borbe, sudske parnice, troškovi, 
lična trvenja, što nam je još svima u zloj uspomeni. 


Ali — takvo izvanredno stanje nije moglo zauvijek po¬ 
trajati. Nakon 5. maja, kad su sve demokratske snag'e u ovoj 
državi, na čelu sa pokretom hrvatskog seljaštva, u snažnom 
naletu učinile kraj izvanrednom stanju, hrvatsko učiteljstvo 
potpomognuto demokratskim srpskim učiteljstvom snašlo' se, 
složilo i srušilo protuučiteljsku upravu sekcije. Na upravu je 
postavilo ljude, koji su imali povjerenje učiteljstva. 

Kroz to vrijeme borbe hrvatsko je učiteljstvo stradava¬ 
lo, ali je pokazalo žilav otpor, i bilo je potpomognuto od svi- 
jesnih srpskih učitelja. Tragovi te borbe leže na današnjem 
učiteljstvu kao teško breme. Biti svijest™, da moraš stvarati, 
a biti protiv svoje volje gurnut u stanje, kojie apsorbira sve 
snag'e za repariranje posljedica protuučiteljskog rada jedne 
klike — to je tragedija poslijeratnog učitelja, Filipovićeva ge¬ 
neracija udarila je temelje hrvatskom učiteljskom staležu i 
podigla čitav niz staleških. ustanova, za nepunih dvadeset go¬ 
dina, a hrvatsko učiteljstvo za ovih žalosnih đveđeset godina 
poslijeratnog života ne samo da nije ništa stvorilo, nego je u 
borbi za svoje pravo sa neravnim protivnikom potrošilo 
jedan dio baštine svojih predaka. Računa se, da je otprilike 
otuđeno 1 1,200.000 dinara učiteljske imovine, a današnja sek- 
cijska uprava ima još da otplati staroga duga u iznosu od 
205.000 dinara! Sve se to moglo upotrebiti na korist hrvatskog 
učiteljstva i naroda. 

U tome razdoblju dogodila se važna promjena u odnosu 
učiteljstva prema narodu. Nezaštićen, lišen mnogih građanskih 
i staleških prava, bez uporišta u čvrstoj i narodu blizoj uči¬ 
teljskoj organizaciji, prepušten na milost i nemilost školskog 
nadzornika, sreskog načelnika pa i žandara, materijalno ugro¬ 
žen, učitelj je morao postati sluga protunarodnih režima i kor- 
teš protunarodnih političkih stranaka, koje su bile na vlasti. 
Vrlo ih je malo, koji su se tome otvoreno oprli, a i ti su ve¬ 
ćinom brutalno upropašćeni. Učitelj je u mnogim selima po¬ 
stao omražen, narod se udaljio od učitelja, a mjestimice je za- 

uzeo i neprijateljsko držanje. Učiteljstvo se diskreditiralo u 
očima naroda i to je najteža posljedica poslijeratnog stanja. 
Naravno, da je tome mnogo pridonijela nemoć staleške orga¬ 
nizacije, da za učitelja izvojuje bolji položaj, nezavisnost i ma¬ 
terijalnu sigurnost. 

Poratni neuspjesi u staleškoj organizaciji i điskeđitira- 
nje u očima naroda — sve je to djelovalo psihološki negativno 
na učiteljstvo. Može se bez pretjerivanja reći, da je, općenito 
uzevši, staleška svijest, ne samo hrvatskog učiteljstva, spala 
na stupanj, koji karakterizira otupjelost za staleška pitanja, 
nehaj, povlačenje u sebe 1 svoj porodični krug, drhtanje nad 
egzistencijom, nevjerova,nje u bolju budućnost, nevjerovanje 
u lično poštenje onih koji vode organizaciju, sklonost, da se 
pred svakim pritiskom popusti i — u najgorim slučajevima 
— da se proda lično uvjerenje za višu grupu, bolje mjesto i 
t. d. Dakle, opća demoralizacija u različitim oblicima. Kakva 
razlika između današnjeg učiteljstva i onoga prije 60 godina! 

Međutim, bilo bi krivo osuđivati čitavo učiteljstvo. Osu¬ 
đivati možemo pojedince, ali sudbina učiteljstva kao staleža 
uvijek zavisi od sudbine čitavoga naroda. Baš taj pad učitelj¬ 
stva mogao bi nam najuvjerljivije pokazati istinitost one iz¬ 
reke. i 

Ali vremena se mijenjaju. Hrvatski narod stvorio je svo¬ 
jim otporom uvjete, u kojima je moguć donekle slobodan raz¬ 
vitak učiteljstva. I u učiteljskoj organizaciji prilike su se pro¬ 
mijenile. »Sarajevskom deklaracijom« zauzelo je U. J. U. ener¬ 
gičan stav prema iskorišćivanju učitelja u stranačke svrhe i 
proklamiralo čistu stalešku liniju. Novosadska skupština likvi¬ 
dirala je posljednje ostatke stranih utjecaja u udruženju, a 
vodstvo sekcije za Savsku banovinu preuzeli su ljudi, u koje 
učiteljstvo ima potpuno povjerenje. 

Na svim stranama osjeća se neko buđenje. Učiteljstvo 
želi da opet zadobije svoj ugled, želi da nadoknadi izgublje¬ 
no, želi da povrati ono uporište u narodu, koje mu je potrebno, 


da može uspješno izvršivati svoj uzvišeni poziv i da može 
osigurati sebe kao stalež. Javlja se posve prirodna reakcija na 
dosadašnje nesnosno stanje. Učitelj je imao dovoljno prilike, 
da osjeti, što znači, biti bespravan, biti lišen svoga uvjerenja, 
biti lutka u rukama drugih. Učitelj je poželio svoje 
ljudsko dostojanstvo i on se pokrenuo, da ga 
opet zadobije. 

Novim putem .. . 

Nema sumnje, da se danas nalazimo na početku velikog 
posla. To osjeća više-manje svaki učitelj. Čuju se već riječi 
o »konstruktivnom radu«, »građenju iznova« i t. d. Ali para¬ 
lelno s tim težnjama osjeća se nedostajanje jasnog pogleda 
na današnji položaj učiteljskog staleža prema narodu i 
na zadatke, koji proističu iz toga položaja za učiteljstvo. 
Pred nama je otvoreno pitanje: Kakav treba da je odnos uči¬ 
telja prema hrvatskom seljačkom narodu danas i koje dužnosti 
ima današnji učitelj prema svome narodu u njegovu današnjem 
položaju? P^ekli smo već, da je učiteljstvo nekad, u doba Iva¬ 
na Fiiipovica, iako staleški jako, bilo u takvom položaju pre¬ 
ma narodu, d'a mu nije imalo prilike drukčije pomagati, nego 
isključivo radom na unapređivanju školstva i što boljim ra¬ 
dom u školi. Sve ostalo iscrpljivalo se u patriotizmu i dekla¬ 
rativnom naglašavanju narodne individualnosti. Svi ćemo se 
sasvim sigurno složiti u tome, da to danas nije dovoljno. Da¬ 
nas je hrvatski seljak, probuđen radom braće Radića, došao 
do svijesti, da je on n a r o d. i da se sve ima prema tome pro¬ 
cjenjivati. Danas je seljaštvo okupljeno u snažan narodni po¬ 
kret, koji ide za nacionalnom slobodom i socijalnom pravi¬ 
com. Usporedno s političkim mi vidimo gospodarski i prosvje¬ 
tni pokret hrvatskog seljaštva. Danas seljački narod treba 
najviše pomoći inteligencije i on joj pruža dovoljno prilike, da 
se kao njegov suradnik uklopi u njegov rad. Nastupio je čas, 
kad pučki učitelj može da postane pučki ne samo po tome, što 
živi usred puka, već i po tome što radi s pukom i za puk. To 

je odnos današnjeg učitelja prema narodu u njegovu đ a- 
našnj em položaju. 

Iz toga odnosa slijedi čitav niz dužnosti današnjega uči¬ 
telja prema narodu. Da bi se moglo uvidjeti, koje su to duž¬ 
nosti i u kojem smjeru treba da radi suvremeni učitelj, po¬ 
trebno je, makar ukratko, analizirati stanje, u kojemu se da¬ 
nas nalazi hrvatski seljački narod. 

Stanje hmisJios s®lfoIk©§ na?diia i njepvt 
potrebe 

Političko stanje je poznato. 

Gospodarske prilike 

Kad se govori o narodu, onda se misli na sve članove 
iedne narodne zajednice. Ali u tom narodu ima parazita, koji 
žive od narodne muke i rada i to mnogo bolje nego široki na¬ 
rodni slojevi. Zato, kad mi govorimo o narodu, onda pod tim 
razumijevamo »onaj veći dio naroda, koji živi po selima, ru¬ 
kama radi . . . ., koji nije učio nikakvih ili gotovo nikakvih 
škola«, kako je rekao Ante Radić. 

Da je tako, potvrđuje statistika o socijalnoj strukturi 
našega naroda. Kako nemamo statistike za Hrvatsku, navesti 
ćerno statistiku, koja se odnosi 11 a čitavu državu, a i ti će 
nam podaci dati donekle pravu sliku. Prema službenoj statis¬ 
tici u našoj zemlji ima od cjelokupnog stanovništva 75% s e- 
1 j a k a, 10% radnika, a ostalo otpada na ostale slojeve. Od 
tih 10% radnika ima 10% poljoprivrednih radnika, koji imadu 
nešto svojine, a 40% otpada na industrijske radnike.f) Dakle 
je uglavnom naša zemlja seljačka zemlja i narodni osnov je 
seljaštvo. Zato, ka. d govorimo o ekonomskom 
stanju hrvatskoga naroda, onda u prvom re¬ 
du moramo misliti na hrvatskog seljaka.. 

r) »Književnik«, god. VI. br. 9. 


Da je hrvatski seljak osiromašio i da bijedno živi, to je 
poznata činjenica i svaki učitelj ima prilike, da se o tome 
uvjeri. No nama je potrebno, da se činjenice iznesu i to ne po¬ 
jedinačno, nego da se dade cjelokupna slika njegova stanja. 
Većina, hrvatskih seljaka živi na sitnim posjedima, koji ne 
premašuju 2 ha. Otuda sve zlo i ekonomska bijeda. U Dalma¬ 
ciji 36% svih posjeda manji su od 1 ha, a 87% ne dosižu 5 
ha. U cijeloj državi 70% svih posjeda ne premašuju 2 ha. To 
još ne znači, da se cjelokupno obradivo zemljište dijeli u ma¬ 
lene posjede. Naprotiv, od ukupnog broja posjednika u državi 
95% posjednika posjeduje samo 49,2% zemljišta i uživa samo 
45% katastralnog prihoda, dok 51% ukupnog zemljišta posje¬ 
duje 5% posjednika, koji uzima 55% katastralnog prihoda. 
To znači, da se više od polovice rodne zemlje nalazi u rukama 
nekolicine (5%) i da veći broj posjednika, koji su uglavnom 
seljaci, žive na sitnom posjedu.s) 

I baš zato, ier naš seljak živi na malenim parcelama, 
on ne može da veže kraj s krajem. Jer na malim posjedima ne 
mogu se upotrebiti moderne sprave za obrađivanje, koje sma¬ 
njuju troškove proizvodnje, a seljak nema novaca ni za one, 
koje su mu potrebne i na ovakvom posjedu. Zbog neracional¬ 
nog obrađivanja zemlje i produktivnost je manja, tako da je 
kod nas prosječni prinos po ha 10—12 mte, dok u Njemačkoj, 
na manje plodnoj zemlji, 1 ha daje prinos od 22 mtc. Većina 
naših seljaka sije rukom pa potroši prosječno 50 kg sjemena 
Vise, nego kad bi sijao sijačicom.! 1 ) Iz ovoga proizlazi, da je 
obrađivanje primitivno i da se ne upotrebljavaju ni one spra¬ 
ve, koje sitni posjed dopušta. S druge strane sitni posjed i uz 
najsavršeniju obradu ne može da se takmiči s velikim posje¬ 
dima Australije, Amerike i Južne Afrike, gdje je obrađivanje 
zemlje motorizirano. Upotrebom traktora, kombajna (com- 
bine), motornih vršiliea i t. đ. produktivnost zemljišta silno 


s) »Seljačka misao«, god. I. br. 1. 
8 ) »Književnik«, god. VI, br. 9. 

se povećava, a troškovi proizvodnje u odnosu prema troško¬ 
vima našega seljaka svedeni su na jednu trećinu. Tako je naš 
seljak prisiljen, da daje svoje produkte ispod troškova proiz¬ 
vodnje. To je jedan od faktora, koji su doveli do osiromašenja 
našega seljaka. Osim toga, tržišta su zasićena ograrnim pro¬ 
izvodima., što uvjetuje još veći pad cijena, a seljak je bačen 
na milost i nemilost seoskih trgovaca i lihvara, jer nema no¬ 
vaca, da podmiri svoje potrebe. 

Naš seljak proizvodi za svoje potrebe, a tek višak daje 
na tržište. Agrarna kriza sad g'a je natjerala, da prodaje i 
onaj dio, koji mu služi za hranu. Seljaku je potreban novac 
za plaćanje poreza, državnih, banovinskih i općinskih, koji su 
odmjereni prema katastralnoj procjeni iz 1926. god., kada 
nije bilo krize. 1 «) Novac, koji dobije za višak proizvoda nije 
dovoljan, da podmiri sve poreske obveze. Seljaku je također 
potreban novac i za stanovite industrijske proizvode, koje on 
bezuvjetno treba, kao sol, šibice, slador, kavu, odijelo i pe- 
trolej. Cijene su industrijskih proizvoda uslijed svjetske eko¬ 
nomske krize također pale, ali u poredbi s većim padom cijena 
agrarnih proizvoda one su se relativno digle. Tako se taj raz¬ 
mak između agrarnih i industrijskih cijena sve više širi, pa 
se događa, da seljak daje 5—6 jaja ili 4 kg kukuruza, od kojih 
se u nekim našim krajevima živi 4—5 dana — za kutiju ši¬ 
bica. Seljak je, kako vidimo, eksploatiran na svakome koraku, 
a njegove produkte uživaju drugi. A kad hoće da proda svoje 
proizvode uz ovako nisku cijenu, onda ga još u gradu doče¬ 
kaju na »malti« i pijaci, pa i tu plaća. I grad hoće da pre¬ 
baci svoje terete na seljaka. U čitavoj državi 34% gradskih 
prihoda odnosi se na trošarinu i takse, koje stvarno plaća 
seljak. 

Konačno dolaze trgovci. Oni kupuju seljačke proizvdde 
uz nisku cijenu, a prodaju je protrošačima relativno skupo. U 

najviše slučajeva seljak je prisiljen da jeftino proda svoje 
proizvode, jer mu treba novaca, pa ga trgovac ucjenjuje. Osim 
toga — kod nas je trgovina glavnim seljačkim proizvodima, 
organizirana u kartele, koji ugrožavaju pojedinca seljaka. 
Redovna je pojava, da poslije žetve cijene pšenici i ostalim 
žitaricama naglo padaju, a da zimi rastu. Trgovci kupe pše¬ 
nicu, kad je najviše ima pa mora hiti jeftina, a prodaju 
je onda, kad je seljak više nema, a najviše je potrebna. Na¬ 
ravno da podignu cijenu. 

U pasivnim je krajevima situacija još teža. Tamo seljak 
obično nema svoje hrane do zime, pa je onda mora kupovati. 
Tako se događa, da naši seljaci iz Hrvatskog Zagorja, Južne 
Bosne, Hercegovine i Dalmatinske Zagore kupuju svoju 
pšenicu dva ili tri puta skuplje nego što su je prodali. 

Seljak mora pasti u dug. On je već sada silno zadužen. 
Zadužio se poslije rata, kad je bio kreditno sposoban, jer su 
cijene njegovim proizvodima bile visoke. Posuđenim novcem 
podizao je gospodarstvo. Ali sada ne može više plaćati kama¬ 
ta, jer nema novaca ni za svoje kućne potrebe. Dug u cijeloj 
državi iznosi oko 7 milijardi dinara: na jedno seosko gospo¬ 
darstvo dolazi 9.811,72 din, a na 1 ha obrađene zemlje 2.591,63 
din. Država je svojim »razduženjem« pomogla kreditnim za¬ 
vodima, a seljaka učinila svojim dužnikom. To će seljak pla¬ 
titi u obliku poreza. 

Tako seljak, od sviju izrabljivan i pritisnut, sve više 
propada i njegov posjed prelazi malo po malo u ruke lihvara. 
Osiromašenje i propadanje seljaka u Hrvatskoj ilustrira do¬ 
nekle statistika o propadanju stočarstva u Savskoj banovini 
posljednjih godina. 11 ) 


.Na tisuću stanovnika otpalo je 


God. 

konja 

goveda 

ovaca 

svinja 

1921 

104 

430 

160 

270 

1933 

101 

293 

145 

189 


11 ) Mijo Mirković, Održanje seljačkog posjeda, 

Propadanjem seljačkog posjeda grad i njegova industri¬ 
ja dobivaju svježu radnu snagu, koja obara nadnice gradskim 
radnicima. Stvara se rezervna industrijska vojska. 

Seljak, koji ipak ostaje na zemljištu, uz ovakove uvjete 
živi vrlo bijedno. On jede većinom hladna jela, a meso i jaja 
u rijetkim slučajevima. Higijenske su prilike očajne. Čitava 
porodica spava u istoj sobi, a često i nema spavaće sobe, 
nego se spava u kuhinji. Štala je pod istini krovom ili nepo¬ 
sredno pod prozorima. Dnevno se radi poprečno 10—12 sati, 
ljeti i do 16 sati. 

;Za ilustraciju naročito teških prilika navest ćemo jednu 
anketu provedenu u Bosni: Od 600 porodica 450 jede 2 puta 
godišnje meso, a ostali 3 puta. Ni jedan muškarac ne pere 
se sapunom, nego pepelom i pijeskom. Samo se djevojke peru 
sapunom, i izračunato je, da jedna djevojka potroši u godini 
dana % kg sapuna. Prosječno, se bosanski seljak kupa u go¬ 
dini 4 puta, a hrana za 6 članova porodice iznos na dan 2 
din. 80 p ili 84 din. mjesečno.«) Ovako izgleda naš 
seljak, naša dika i ponos! Naravno, time ne mislimo reći, da 
je tako u svim slučajevima. 

Uz ovakove uvjete života naš seljak propada i tjelesno. 
Nisu rijetki slučajevi degeneracije, i to baš u Hercegovini i 
Dalmatinskoj Zagori, za koje krajeve kažu našu gospoda, 
da u njima živi naš »čisti rasni tip«. A činjenica, da po na¬ 
šim selima, hara tuberkuloza, a da o tifusu i drugim zaraz¬ 
nim bolestima ne govorimo, poznata je svakome. 

Nama se sada nameće pitanje: kako popraviti i. izmje- 
mti ovo stanje? Tko će to učiniti? Gospoda s vremena na 
vrijeme govore o bijednom stanju seljaka i čine neke poku¬ 
šaje, ali seljaku nije pomoženo. 

Iako je seljak u većini, on ne vlada svojom sudbinom, 
jer je ekonomski razbijen. Nemoć maloga seljaka na gospo- 


i 2 ) »Hrvatsko selo«, god. I. 

đarskom polju očituje se, više nego što i mislimo, i na poli¬ 
tičkom polju, jer je oduvijek u političkoj borbi jači onaj, tko 
je ekonomski jači, a ne onaj, tko je bogatiji samo glasačkim 
kuglicama. Međutim, seljak poučen od drugih staleža sve više 
i više uviđa, da njegove interese ne može i ne će nitko da 
zastupa i da će samo svojom organizacijom i svojom vlasti¬ 
tom borbom popraviti svoje stanje. 

Hrvatski seljački narod stoji na pragu svoje povijesti. 
Vidimo ga, kako se organizira na gospodarskom, političkom 
i prosvjetnom području. Za učitelja kao intelektualca, koji je 
najbliži narodu i koji ga može najbolje razumjeti, jasno je, 
da se mora uklopiti u narodni pokret i to tako, da naro¬ 
du služi i pomaže, ane da ga vodi. U Gospo¬ 
darskoj Slozi, koja svojim radom obuhvaća gotovo sve po¬ 
trebe seljaštva, moći će učitelj naći najviše prilike, da po¬ 
mogne narodu. 

Kulturne i prosvjetne prilike 

Razumljivo je, da uz takve gospodarske prilike ne može 
ni kulturni život seljaštva biti na visokom stupnju. U kul¬ 
turnom pogledu naše je selo potpuno zanemareno. Ono živi u 
vrlo mnogu slučajeva na granici ljudskog i životinjskog. 

Kod nas na pr. nije još likvidirala nepismenost, 
još nije stvorena baza općeg kulturnog napretka. Postotak 
nepismenosti u hrvatskim krajevima, iako nije najveći u dr¬ 
žavi, penje se mjestimice na 60,60 (Gračac), dok je prosječna 
brojka za Savsku banovinu 26,60, uzimajući u obzir i gra¬ 
dove, u kojima je prosječno 9,13%. Ako je u samom Zagre¬ 
bu 22,37%, onda nije čudo, da srez Senj ima 54,44, srez Kra¬ 
pina 36,96, srez Našice 26,80, Samobor 35,92% itđ. Ovi bro¬ 
jevi bili bi još veći, kad bi se uračunali i oni, koji su svršili 
pučku školu, ali su praktično zaboravili čitati i pisati. 

Suvišno je govoriti o potrebi pismenosti, danas, kad su 
se gospodarski i društveni odnosi toliko komplicirali, da izi- 



skuju i od seljaka viši nivo obrazovanosti, da se u njima sna¬ 
đe i održi. 

Kako su nepismeni većinom stariji, bila bi dužnost dr¬ 
žave i učitelja, da analfabetskim tečajevima likvidiraju tu 
sramotu naše gospode. 

Knjiga kao kulturni faktor dolazi do izražaja tek 
kod manjeg dijela pismenih seljaka. Jedan je od razloga i 
taj, što seljak — preopterećen napornim radom, da iz neren¬ 
tabilnog posjeda izbije bar suhi krušac — nema snage ni 
vremena, da se bavi čitanjem. Osim toga, na selo ne dolaze 
u dovoljnom broju knjige, koje bi seljaka zanimale, t. j. one 
koje pišu o njemu i tumače mu život u pravome svijetlu. 
Tek pojavom braca Radića prodrla je takva knjiga u hrvat¬ 
sko selo. Glad za čitanjem je tolika, da bi trebalo specijalnu 
pažnju posvetiti izdavanju knjiga za narod i osnivanju čita¬ 
onica i posudbenih knjižnica po selima. 

Ipak, uza svu kulturnu bijedu, koja još i danas vlada 
na selu, pa i u gradu među velikim dijelom radništva, hrvat¬ 
sko je selo uspjelo da iz svoje sredine izdigne ljude, koji su 
priznati kao književnici, umjetnici, slikari. Sve su to, ipak, 
osamljene pojave, koje su znak silne duhovne snage, uspa¬ 
vane i neoslobođene robovanja suvišnom radu za drugoga, i 
zaglušni protest cijeloga radnog naroda protiv stoljetnog 
mraka, koji gospoda brižljivo čuvaju. — Širi slojevi žive još 
uvijek kulturom svojih predaka, životom predaje i običaja, 
kulturom — koja je niknula iz doticaja čovjeka s prirodom, 
čas grubom i nesmiljenom, čas nježnom i opojnom, koja nosi 
u sebi ono, što Ante Radić naziva hrvatskom kulturnom in¬ 
dividualnosti. Ali ta kultura dobiva tek onda 
svoju pravu vrijednost, kad se spoji sa čo- 
vječnijim i boljim životom i kad ima uvje¬ 
ta za svoj razvitak. Danas ona propada i povlači 
se. A hrvatskom narodu nije u interesu, da te kulture 
nestane. On je mora očuvati i dalje razviti, jer je to je¬ 

dna oznaka njegova bića. I zato je danas dužnost svakog 
intelektualca, a osobito učitelja, da pomaže ra.d »Seljačke 
Sloge«, prosvjetne organizacije Hrvatskog seljačkog pokreta, 
koja je sebi stavila u zadatak, da tu kulturu aktivnim uče¬ 
stvovanjem čitavoga naroda održi i razvije. 

Kakav utjecaj ima naša škola na opće kulturno sta¬ 
nje naroda? škola može učiniti sve — ako ima uvjeta za 
rad. Ona je glavna poluga kulturnog napretka — ako doista 
nešto znači u narodnom životu. Kod nas — ona je tek spo¬ 
redni faktor. Doduše, pučka škola daje osnovno, a u najviše 
slučajeva jedino obrazovanje seljaku, ali se njezin utjecaj ne 
osjeća onako kao što bi trebao. Prvo i glavno je to, da je 
kod nas pučko školovanje prekratko. četiri godine ova¬ 
kve škole, kakva je danas kod nas, nikako ne mogu dati čo¬ 
vjeku današnjeg doba ono opće obrazovanje, koje mu treba 
za snalaženje u životu i stvaranje svijesti o svojoj ljudskoj 
vrijednosti. Osmo-razredna škola je upravo gospo¬ 
darska potreba našega sela. Da seljak koliko-toliko izđrž : 
konkurenciju na tržištu, treba da racionalno gospodari, a 
kako će, kad nije naučio ni da na život racionalno gleda? 
Zatim: parcelacijom sitnog posjeda ostaju mlađa djeca bez 
imovine i moraju ići u grad, gdje se traži bar viša pučka 
škola. I mnogi drugi razlozi traže, da se osmorazređna škola 
stavi u red najhitnijih narodnih zahtjeva i da se u prvome 
redu učiteljstvo preko svoje organizacije založi za njezino 
ostvarenje. U vezi je s time, naravno, preuređenje 
ostaloga školstva, a u prvom redu otvaranje broj¬ 
nih poljoprivrednih, tehničkih i drugih škola. 

Pa i ova naša četverorazređna pučka škola ne zadovo¬ 
ljava one zadatke, koji su joj postavljeni. Škola je premalo. 
U cijeloj Savskoj banovini dolazi prema popisu od 1931. go¬ 
dine na, 2,704.333 stanovnika 1828 pučkih škola. Uzmi¬ 
te, da je velik dio toga u gradovima, pa izračunajte, koliko 
otpada na sela. U svakom slučaju nedovoljno. To uostalom 

potvrđuje činjenica, da su škole prenatrpane đacima, od čega 
stradavaju obuka, đaci i učitelj. I učitelja je premalo namje¬ 
štenih (4766j. Premda je u Savskoj banovini 1. lipnja o. g". 
bilo 225 praznih mjesta, preko 500 mladih učiteljica i učite¬ 
lja. čeka uzalud godinama na namješten je. U interesu je na¬ 
roda i učiteljstva, da se izgradi više škola, namjesti potreban 
broj učitelja i tako smanji broj učenika u pojedinim razre¬ 
dima. A učiteljska organizacija pozvana je prva, da to za¬ 
traži i izvojuje. 

No bi ni to bilo tako strašno, da i ove škole, koje po¬ 
stoje rade onako, kako treba. Ali kakav je to rad, kad na¬ 
stavni plan i program traže jedno, a potrebe naroda i djece 
drugo? Otuda nepovezanost škole sa životom sredine, u ko¬ 
joj radi i smanjeni uspjesi, češće neuspjesi. Otuda mučenje 
učitelja i djece i rad za školskog- nadzornika, odnosno za 
ocjenu. Reforma nastavnog plana i programa 
neophodna je potreba današnje naše pučke škole i jedan od 
glavnih zahtjeva učiteljstva. 

Pa i onda, kad bi plan i program odgovarali, ne bi škola 
mogla normalno funkcionirati, ako bi i dalje ostali isti m a- 
teri jalni uvjeti škole. Donedavna zavisne od osiro¬ 
mašenih seoskih općina, bez novčanih sredstava, bez potreb¬ 
nih učila barem za zornu obuku, bez dovoljnog broja školskih 
knjiga i pisanaka, u trošnim i nehigijenskim tijesnim zgra¬ 
dama naše pučke škole izgledaju srednjevjekovno, a mi uči¬ 
telji stavljeni smo pred jalovu zadaću alkemičara: olovo pre¬ 
tvoriti u zlato. Ne znamo, kako će biti sada, kad je uzdrža¬ 
vanje škola prešlo na banovinu, ali jedno je sigurno: dok se 
god učiteljstvo organizirano ne založi za temeljito snabdije¬ 
vanje škola i ovo svoje nastojanje ne poveže sa snagama na¬ 
roda, dobra biti ne će. 

Ne smije se na kraju zatajiti, da se svima ovim nave¬ 
denim razlozima, zbog kojih pučka škola ne izvršuje dovo¬ 
ljan prosvjetni utjecaj u narodu, pridružuje i premalena spre¬ 
ma učitelja. Treba priznati, to će nam samo biti korisno, da 

mi po spremi, koju smo dobili u preparandijama nismo do¬ 
rasli zahtjevima, koji se na nas stavljaju. Tko je tome kriv? 
Školski sistem, koji je tako uđešen, da inteligenciju uđaljuje 
umjesto da je približuje selu. Zato je naša dužnost prema 
narodu, da u svoje zahtjeve uvrstimo i reformu uči¬ 
teljskog obrazovanja. 

Ako se osvrnemo na sve, što smo rekli o našoj pučkoj 
školi kao kulturnom faktoru u našemu narodu, doći ćemo do 
kratke, ali točne konstatacije: ona ima toliko nedo¬ 
stataka, da je njezin utjecaj vrlo malen. Tek 
ustrajnim radom i borbom nas, učitelja, u zajednici s narod¬ 
nim pokretom postat će naša puška škola ono, što od nje 
ima pravo da očekuje seljaštvo: narodna škola. 

Ne treba mnogo dokazivati: hrvatski seljački narod 
živi u izvanredno teškim prilikama. Gospodarski se nalazi na 
putu u propast, kulturno nazaduje, škola pomaže vrlo malo, 
jer i sama treba »popravaka«. Toga moramo biti svijesni 
prije svega. Bolje da. znamo istinu, pa bila i crna, nego da 
se zavaravamo pričicama o iđiličkom životu na selu. Uosta¬ 
lom, svi smo se imali prilike uvjeriti o tome svojim očima, 
netko više, netko manje. I kad ne bi bilo znakova, 
koji pokazuju, da se sam narod prihvatio 
rješavanja svojih životnih pitanja, mogli 
bismo reći, da se izlaz iz toga stanja ne vidi. 
Ali na sreću, pa i našu, mi smo svjedoci historijskog gibanja, 
koje pokreće selaštvo i radništvo u Hrvatskoj u smjeru stva¬ 
ranja boljeg- života. Narod, radni narod, hoće da bude subjekt, 
a ne, kao do sada, objekt na političkom, gospodarskom i pro¬ 
svjetnom području. Nikad se tolike mase u Hrvatskoj nisu 
zatalasale u težnji, da se ostvari slobodan i čovjeka dostojan 
život _ kao danas. I nikad se nije osjećala tako goruća po¬ 

treba za školovanim ljudima, koji će narodu pomoći, da iz¬ 
bije iz mraka u punu svjetlost. Nikad se pred hrvat¬ 
sku inteligenciju nije postavljala tako 






oštro zadaća, da narodu pomogne svoji ni 
znanjem, da mu na taj način vrati kruh, ko¬ 
jim je othranjena. Na inteligenciji, na nama učite¬ 
ljima, liječnicima, agronomima, leži danas velika od¬ 
govornost. Od naše pomoći zavisi, hoće li narod prije i 
s manje lutanja i žrtava doći do svoga cilja. Da će doći — 
u to ne može biti sumnje. To je historijska nužda. 


Potreban je no« učiteljski pokret! 

Mi, pučki učitelji, naročito smo odgovorni. Naš položaj 
u narodu i naš prosvjetiteljski poziv obvezuju nas, da sve 
svoje sile stavimo u službu svom bespravnom, izvaranom i 
ispaćenom hrvatskom seljačkom narodu! 

Nije to laka zadaća. Ona iziskuje ljude, koji će joj biti 
dorasli. 

Ako se zapitamo, jesmo li joj dorasli, ustanovit ćemo, 
da nismo. Ni kao pojedinci, ni kao stalež. Bez sumnje ima 
mnogo pojedinaca, koji bi se htjeli posvetiti tomu poslu, ima 
ih i koji su intelektualno i moralno na visokom stupnju, ali 
općenito uzevši nama kao pojedincima treba još mnogo, da 
budemo pravi narodni pomagači i prijatelji. Pa i oni, koji to 
već jesu, nalaze se osamljeni i lako mogu malaksati. Koliko 
bi više učinili, da se međusobno znadu i potpomažu! 

Kao stalež znamo, da još nismo dorasli tom zadatku. 
Sjećamo se, da je hrvatsko učiteljstvo bilo jednom na višem 
stupnju, nego što je danas. Uzroci te slabosti učiteljske or¬ 
ganizacije poznati su nam. Ali oni su djelomično nestali, a 
preostale se može ukloniti složnom akcijom svijesnih člano¬ 
va učiteljskog staleža. Dakle, i jakost organiza¬ 
cije svodi se u posljednjem redu na pitanje 
kvalitete pojedinaca — članova. Ova konstata¬ 
cija je neobično važna. Ona nam kazuje mnogo i u njoj leži 
ključ za rješenje problema: kako da učiteljstvo po¬ 
stane pomagač narodnog pokreta? Kako će 
dorasti zadaćama, koje mu taj odnos na¬ 
meće? 

Sjetimo se doba prije Ivana Filipovića. Je li učiteljstvo 
bilo u boljem pravnom i materijalnom položaju nego danas ? 

Bez sumnje nije. Je li postojala jaka staleška organizacija? 
Nije je ni bilo. Tek su je morali osnivati. Pa ipak je to uči- 
teljstvo postalo uglednim staležom i podiglo cijeli niz usta¬ 
nova, kojima ge divimo i kojima se koristimo i mi, njihovi 
nasljednici. Kako je to bilo moguće? Jedino pokretom 
poštenih, nesebičnih 3 ljubavlju prema 11 a- 
r o d u zanesenih pučkih učitelja, koji su s v e 
svoje umne i materijalne sile uložili u za¬ 
jednički rad. Svaki pokret, ako je nošen nesebičnim i 
visokim idejama i ako odgovara interesima većine, ima u sebi 
snag'u, kojom okuplja druge, i dotada mlitave, povučene i 
naoko bezvrijedne članove jedne zajednice interesa stvara 
oduševljenim i vrijednim borcima. To je iskustvo iz naše 
prošlosti. 

Poslužimo se tim iskustvom i ovaj puta. Jedini izlaz iz 
ovog današnjeg prividnog' mrtvila u organizaciji, jedini put 
do uspješne pomoći narodu u času, kad je toliko treba — a 
sutra će je trebati još više — jest NOV UČITELJSKI 
POKRET. 

što bi taj pokret značio za narod — to znamo. Zami¬ 
slimo se sad u to, što bi taj pokret značio za nas lično. 

Mi smo učitelji. Nas plaćaju, da radimo svoj posao. Mi 
ćemo ga, najvjerojatnije, raditi cijeloga svoga života, šta je 
prirodnije nego to, da svaki čovjek teži, da svoj život proživi 
što ljepše, što korisnije, rekli bismo — što pametnije. Svaki 
čovjek, osobito, ako je intelektualac, traži smisao u 
svom životu i u radu, kojim je ispunjen taj život. 

što .je smisao našeg, učiteljskog života? Zar u tome, da 
kakogod izvršujemo svoj posao, da se zadovoljimo s polovič¬ 
nim radom 1 da tako — krađemo novac, kojim nas narod 
plaća, novac koji je stečen krvavom mukom tisuća ljudi?! 
Može li naše lično dostojanstvo podnijeti, da ostanemo še- 
prtlje, kad možemo biti potpuni ljudi?! Ne! Naš život 
treba daje dosljedno izgrađen i ispunjen 

smislom! A smisao je učiteljskog života: odgajati nova 
pokoljenja za što bolje, što pametnije i što poštenije ljude. 
Ako taj naš rad zahtjeva kao preduvjet sređen, zadovoljan i 
kulturan život moga naroda, a on ga nema., onda mi smisao 
mojega života nalaže, da radim na stvaranju ta¬ 
kvoga života. Ako taj rad za narod, kao preduvjet za 
stvaranje kulturnog života, koji će mi tek osigurati normal¬ 
no funkcioniranje moga zvanja, nužno iziskuje učiteljski po¬ 
kret i moj rad u njemu, onda ću se ravnati prema onoj An¬ 
tuna Radića: »Jedan put se živi pa nek je pošteno!« 

Karakteristično je za današnje mlađe učiteljstvo, i hr¬ 
vatsko, i srpsko, i slovensko, da se u sukobu teških prilika 
sa, zdravim rasuđivanjem i težnjama toga ueiteljstva spon¬ 
tano rađa misao o potrebi učiteljskog pokreta na bazi po¬ 
maganja narodnih pokreta. 

U Hrvatskoj je taj pokret započeo »Učiteljskim tjed¬ 
nom« u Zagrebu (3.—9. siječnja 1937.). Poveli su ga mladi i 
najmlađi. Sastali su se, porazgovorili, upoznali jednakost svo¬ 
ga položaja i jednakost misli i ocrtali prve konture progra¬ 
ma, koji će ih voditi. Taj se program sve više upotpunjavao 
i bivao sve jasniji, i danas je toliko jasan, da rađa iz sebe i 
plan, po kome će se ostvarivati. 







Naš program 

Program našega pokreta mora sadržavati ove točke: 
narod, škola, učitelj, dijete. 

Narod 

Iz analize stanja, u kome se nalazi hrvatski seljački na¬ 
rod mogli smo razabrati dužnosti današnjega učitelja pre¬ 
ma narodu. Taj »izvanškolski rad« tiče se pomoći i su¬ 
radnje na gospodarskom i prosvjetnom području. Tu je 
rad u Gospodarskoj Slozi, osnivanje zadruga, pomoć kod ko¬ 
masacija, diobenih parnica, organiziranje poljoprivrednih te¬ 
čajeva, rad na melioraciji tla, asanaciji sela, domaćinski 
tečajevi i drugo. — Kulturni dio: pomag'anje rada »Seljačke 
Sloge«, organiziranje analfabetskih tečajeva, pisanje i izda¬ 
vanje knjiga za narod, osnivanje seoskih čitaonica i knjižni¬ 
ca, držanje predavanja i tečajeva, rad sa seoskom omladinom 
i drugo, što iz toga slijedi. 

Škola 

Poboljšanje i razvijanje narodnog školstva tu nam je 
glavni cilj. Ne smijemo mirovati, dok ne izvojujemo osmoraz- 
ređnu školu, preuređenje ostaloga školstva s obzirom na puč¬ 
ku školu (otvaranje poljoprivrednih, tehničkih 1 ostalih struč¬ 
nih srednjih škola), s čime je u najužoj vezi promjena nast. 
plana i programa u smislu interesa naroda i interesa djece. 
Podizanje novih škola, namještanje nenamještnih učiteljica i 
učitelja i time smanjenje broja učenika u poj. razr. u direkt¬ 
nom je interesu naroda i učiteljstva. Temeljito snabdjevanje 
škola materijalnim sredstvima stvorit će tek bazu za norma¬ 
lan rad pučke škole, 


49 


Učitelj — učiteljica 

O njima nismo još opširnije govorili. Treba im posve¬ 
titi osobitu pažnju. Jer, tko će raditi izvanškolski i škol¬ 
ski rad, ma kako ga lijepo zamislili, ako učitelj ne valja ili 
ga ne može izvršivati? Učitelj je stoga, u ovom momentu, 
kad započinje novi učiteljski pokret, glavni faktor. Od nje¬ 
gove spreme i sposobnosti, od njegove volje, od njegovog ma¬ 
terijalnog i moralnog osiguranja zavisi, hoće li sav ostali rad 
dobro funkcionirati ili ne. Zato je vrlo važna točka našega 
programa: reforma učiteljskog obrazovanja, u 
što pripada i pitanje definitive pa i učiteljskog ocjenjivanja 
i nadzornika. Dok se to ne ostvari, dobiva pitanje učiteljskog 
obrazovanja specijalnu formu: samoobrazovanje pu¬ 
tem zajedničke pomoći. 

Drugi zahtjev je poboljšati imovno stanje 
učitelja, dati mu veću plaću i osigurati miran i stalan 
život. To je osobito važno s obzirom na potrebnu nezavisnost 
učitelja od bilo koga. 

Treći zahtjev je (nazovimo ga tako) moralno osi¬ 
guranje učitelja. On sadrži u sebi depolitizaciju uči¬ 
teljske službe, uvođenje stalnosti i automatskog unapređiva¬ 
nja. Iskustvo nas je naučilo, što vrijede ovi zahtjevi. Poli¬ 
tičko iskorišćiva,nje učitelja, nestalnost i opasnost premje¬ 
štaja, potkupljivanje savjesti inače zasluženim grupama — 
to nas je i dovelo u jučerašnje i današnje žalosno stanje. Ako 
hoćemo sačuvati svoje dostojanstvo i posvetiti Se korisnom 
radu, moramo se najžešće boriti za te zahtjeve! 

Sve se ovo tiče jednako i učiteljica, ali kad je drugi 
odvajaju u pravima i dužnostima od učitelja, odvojit ćemo 
je i mi, i to samo zato, da naglasimo potrebu i zahtjev 
ravnopravnosti žena s muškarcima u svim 
pravima. U program našega pokreta treba da uđe i za- 
đobivanje onih prava, koja je učiteljica postepeno gubila, pa 
i nedavno izgubila, 

50 _._______——_____---:— 

Dijete 

Ne smeta, Sto su neki pedagozi proglasili naše stoljeće 
»stoljećem djeteta«. To nas ne smije zbunjivati, istina je 
ono, što mi svakodnevno vidimo: dijete je danas nesretno 
biće, koje na svojim slabašnim leđima osjeća jedan dio dru¬ 
štvenog pritiska. Seljaćko dijete prisiljeno je, da zbog neren¬ 
tabilnosti sitnog seljačkog posjeda radi na polju iscrpljujući 
svoju slabu snagu. Ono je mali rob društvene nepravde. Rad¬ 
ničko dijete živi većinom bez njege i nadzora roditelja, za¬ 
tvoreno u tamne i vlažne stanove gradske periferije, nedo¬ 
voljno hranjeno, a nekad i zaposleno radom u tvornici. Djeca 
od malih nogu zarađuju — to je stvarnost 20. stoljeća! 

S tom djecom mi radimo. Možemo ii očekivati dobre re¬ 
zultate, makar i najbolje radili, ako su nam djeca izmorena, 
gladna, pokisla, bolesna? Mi se tim pitanjem moramo baviti 
i zato u svoj program meoemo socijalnu i higijen¬ 
sku pomoć djeci. Hrvatske učiteljice već su mnogo 
učinile u tom pravcu. Mi možemo organizirati školske kuhi¬ 
nje (uz pomoć »Crv. Krsta«) i dječje vrtove, međusobno po¬ 
maganje učenika i škola, voditi akcije u javnosti, da se toj 
djeci pomogne, organizirati dječje ferijalne kolonije i t. d. 

Dijete ima pravo, da se poštuju zakoni njegova duševna 
razvitka. Kako je nama povjeren taj razvitak, na nama je 
teška odgovornost: Od nas zavisi, hoće li se taj razvitak kre¬ 
tati prema dolje ili prema gore. To je pitanje naše obučne 
metode. To je pitanje našeg stručnog obrazovanja. Mi m o- 
r a m o staru školu zamijeniti novom, u interesu 
djeteta, nas samih i naroda. Pronaći najbolju metodu, koja 
odgovara našem cilju uzgoja, uslovima naše škole i psihič¬ 
kom razvitku našega djetata — to je naša zadaća. Naši 
teoretičari to još nisu postigli. Riječ ima pučki učitelj ;— 
praktičar. On. treba da učini predradnje za izgrađivanje naše 
narodne pedagogije. 



Program je opsežan, a nije ni čudo. To je pokušaj, da 
se fiksiraju najedanput sve dužnosti, koje čekaju suvreme¬ 
nog i svijesnog hrvatskog učitelja u školskom i izvanškol¬ 
skom radu, a sa svrhom, da se dobije jedinstvena slika z a 
orij entaciju. 

Samo onaj, tko stvari gleda u njihovoj cjelini, u pove¬ 
zanosti sa svime, što ih okružuje i uvjetuje, može očekivat' 
uspjeh u svom radu. 

Možda će se nekome učiniti ovaj program preteškim, 
neizvodljivim, pa i — utopijom. Mi ćemo se sa svakim slo¬ 
žiti, kad kaže, da se takav program ne može ostvariti za go- 
dinu-dvije. To se ne smije ni očekivati, jer je to dovoljan po¬ 
sao za jednu generaciju. Ali nešto se može učiniti i za jednu 
godinu, a to je: izvršiti jedan dio programa i tako pripremiti 
uvjete za izvršenje daljnjih dijelova. To znači, da u našem 
radu nije dovoljan samo program i dobra volja, već da je, 
kad to već imamo, mnogo važnije načiniti plan, poredati 
zadatke po važnosti i prvenstvu, pronaći sredstva i 
načine, da se ti konkretni zadaci ispune. 

Značenje učiteljske organizacije 

Prije nego prijeđemo na izlaganje toga plana, razmo¬ 
trit ćemo karakter i važnost najjačeg našeg sredstva, u č !- 
teljske staleške organizacije. 

Svaka staleška organizacija, kao zajednica interesa, 
pretstavlja sredstvo, da se postignu neki ciljevi. Obično se 
ljudi udružuju u staleške organizacije, kad hoće zaštititi 
svoje materijalne interese. Tako je bilo i s hrvatskim učitelj- 
stvom. Uz materijalne povezani su i pravni interesi, što pro¬ 
širuje djelokrug staleške orgnaizacije. Malo po malo, kad 
stalež ojača i organizacija se razvije, organizacija dobiva još 
širi djelokrug: ona se stavlja u službu idejama, koje fra fir- 
od materijalnih interesa staleža, ali su usko povezane s tim 
interesima i s pozivom njezinih članova. Organizacija služi 
narodu. Pokazalo se, da takvo proširenje djelokruga staleške 


organizacije ne ide na štetu primarnih njezinih ciljeva, šta 
više, taj odnos jača organizaciju i njezinim zahtjevima daje 
potporu širokih narodnih slojeva, članovi takve organizacije, 
ako se ostvari taj odnos, ne će se tužiti, da im organizacija 
ne vrijedi, ne će se tužiti, da su im prijedlozi propali, rezo¬ 
lucije ostale neuslišane, intervencije bez uspjeha. 

To moramo imati na umu, kad govorimo o učiteljskoj 
organizaciji kao sredstvu za postignuće našega programa. 

Naš program je takav, da traži učiteljsku organizaciju, 
a ona njega. Bez takvog programa učiteljska organizacija 
ne može s uspjehom postojati i od nje je slaba korist uči- 
teljstvu. Zato — ako hoćemo, da organizacija koristi učitelji¬ 
ma i da učiteljski pokret ima uspjeha — moramo i naš uči¬ 
teljski pokret povezati uz učiteljsku organizaciju. 

Iz toga slijede opet nove dužnosti: 

Prva je.— ojačati stalešku organizaciju. Ojačati je 
ne ćemo pasivnim držanjem ili ličnim borbama, već nepre¬ 
kidnim korisnim radom. Radeći na svom programu u o r- 
g a n i z a c i j i — mi je najbolje jačamo i tako pojačavamo 
glavno sredstvo za ostvarenje našega programa. 

D r u g a je — čuvati stalešku liniju i opirati se svakom 
uvlačenju dnevne politike u udruženje. Svaki učitelj ima pra¬ 
vo, da se politički opredijeli, naravno tako, da to ne bude u 
opreci s općestaleškim interesima. 

Treća je — brinuti se, da su na upravi uvijek ljudi, 
koji iskreno i nesebično zastupaju interese učiteljstva, i po¬ 
magati njihov rad. 

fietvrta — nastojati da u organizaciji bude demo¬ 
kratski duh, a to je 1) da se svaka borba vodi ideološkim 
sredstvima uz puno poštivanje svačijega mišljenja, i 2) da 
se čuje glas svakoga učitelja i da mu se omogući učestvova¬ 
nje u vođenju organizacije. 

Peta, ali ne posljednja — tražiti, da se organizacija 


poveže u svojim zahtjevima i s drugim organizacijama srod¬ 
nih staleža (profesori, ostali đrž. činovnici) i s narodnim po¬ 
kretom. 

Plan „Učiteljskog pokreta" 

Ne smije se očekivati, da ćemo odmah postaviti cijeli 
plan, za postignuće našega programa. To ne bi ni koristilo, 
jer plan ne zavisi samo od programa, nego i od prilika, u 
kojima program ostvarujemo, pa bi se sigurno moglo do¬ 
goditi, da ga za neko vrijeme moramo mijenjati. Zato ćemo 
pokušati, da postavimo prve zadatke, da ih poredamo i da 
pronađemo prikladna sredstva za njihovo rješenje. Time se 
plan dijeli na dva dijela: što ćemo raditi? (radni dio, 
zadaci) i kako ćemo raditi ? (organizacioni dio, sred¬ 
stva i način). 

Radni dio 

što nam je prvo? 

Možemo li .raditi, u školi i izvan nje, u smislu našega 
programa, ako ne poznajemo prilike, školske i izvanškolske ? 
Možete li narodu pomoći ekonomski, ako ne poznajete točno 
ekonomske prilike svoga kraja? 

Zašto se na poziv Sekcije, da učitelji izrade prijedlog 
nastavnog plana i programa, od 4766 učitelja javio samo i? 
— Zašto svi pokušaji, da se kod nas uvede »radna škola« 
nisu uspjeli? Odgovor je jedan: Treba točno pozna¬ 
vati prilike, da bi se mogle uočiti potrebe 
i naći pravi put! 

Dakle, naš rad treba da započne s upoznavanjem 
naše seoske stvarnosti. 

Najprije ćemo proučiti gospodarske i prosvjetne pri¬ 
like svoga kraja. Ne ćemo sad govoriti o vrijednosti toga 
upoznavanja za izvanškolski rad učiteljev, jer je to evident- 

no; Nama mora biti u prvom redu jasno, zašto je to ispiti¬ 
vanje sela važno Za školu. 

škola je organizam i kao takav crpe hranu iz svoje 
okoline. Materijalno stanje škole zavisi od ekonomskog sta¬ 
nja sela i kraja, školski rad treba da uzima gradivo iz oko¬ 
line (princip životne blizine, zavičajnosti) i treba da je po¬ 
vezan s njom. Drukčije se radi u planinskom, siromašnom 
od prirode selu, a drukčije u relativno bogatom, nizinskom. 
Ne moramo mi proučiti sve u detalje. To je interesantno i 
korisno, ali nama nije potrebno. Mi moramo steći jasnu sli¬ 
ku o gospodarskoj, socijalnoj i kulturnoj strukturi kra¬ 
ja, da dobijemo uporišne točke za svoj rad, a glavnu pažnju 
obraćamo onim elementima, koji određuju odnos škole pre¬ 
ma toj okolini. Rezultati takvog istraživanja dati će nam 
materijal za pravilno rješavanje osnovnih školskih pitanja: 
izdržavanje škola, nabavljanje učila, reforma nast. plana i 
programa, učiteljev ekonomski ii radni odnos prema društvu i 
državi i za postavljanje konkretnih zahtjeva i prijedloga 
preko učiteljske organizacije. 

Još nešto. Istražujući selo mi ćemo nužno doći i do 
porodice 'i porodičnog života na selu. Utjecaj toga kru¬ 
ga na dijete je nesumnjivo velik pa i odlučan. Do sada se nije 
tome obraćalo pažnje, premda taj utjecaj može razoriti sav 
učiteljev rad u školi, a.ko se oba utjecaja ne dovedu u sklad. 
Upoznavanjem porodice omogućit će se jedan važan za¬ 
htjev današnje škole: zajednica doma i škole. 

Moramo imati na umu, da je rad na proučavanju sela 
kod nas pionirsk i. Mi ćemo stoga svojim radom poka¬ 
zati put drugoj inteligenciji i dati materijal ljudima, koji 
će ga naučno obraditi s različitih gledišta i tako ćemo i po¬ 
sredno koristiti narodnoj stvari. 

Drugi objekt našega upoznavanja i proučavanja je di¬ 
jete. Mi naše dijete ne poznamo. Učili smo doduše dječju 
psihologiju, ali djeteta nismo upoznali, čuli smo od profe- 

pora, da postoji i diferencijalna psihologija, ali nam je nisu 
»tumačili. Mi imamo stoga pred očima sliku osrednjeg grad¬ 
iškog dobro situiranog njemačkog djeteta, a radimo s najraz- 
ličitijom pa nadarenosti, seoskom, siromašnom djecom, ko- 
a su se rodila u Hrvatskoj i poprimila specifične osobine, 
cojih, vjerojatno, njemačko dijete nema u tolikoj mjeri, 
školska peđopsihologija je samo temelj, a naša je dužnost da 
la tom temelju proučimo naše dijete. Ako hoćemo da imamo 
ispjeha u radu, ako smo oduševljeni novom školom, školom 
mdućnosti i dječjeg oslobođenja, upoznajmo dijete, koje je 
pred nama! To nam je i onako posao; samo se radi o tome, 
loeemo li ga izvršivati mehanički, sebi na teret, a djeci na 
štetu, ili ćemo biti stvaraoci, slobodni ljudi, koji će u pro- 
metejskom zanosu formirati živa bića, najdragocjenija bića. 
u prirodi, slijedeći zakone njihova unutrašnjeg razvoja! Tje¬ 
lesne osobine i razvitak, duševnu nadarenost i način reagira¬ 
nja na naš utjecaj mi moramo dobro poznavati. Zato u naš 
plan rada na, drugo mjesto stavljamo ispitivanje djeteta. 

Treće je u uskoj vezi s time. Tiče se pronalaženja naj¬ 
prikladnijih obučnih metoda za našu školu i naše dijete. Nije 
dovoljno poznavati školske prilike i dječju strukturu, da se 
pronađe prava metoda. Potrebno je upoznati i metode, nji¬ 
hov postanak, uslovljenost, praktičku primjenu. Proučava¬ 
nje metoda rada u školi provodimo zato, da pronađemo i 
usvojimo onu, koja će nam najbolje odgovarati. To je ujedno 
/put do radne škole kod nas. 

U gradovima ostaje plan isti, samo se mijenja pred¬ 
met istraživanja. Tu imamo gradske prilike, radničku i boga¬ 
tašku djecu, sasvim drukčije utjecaje, pa ćemo prema tome 
i drukčije raditi. 

Reći će netko: »Lako je reći, da ćemo proučavati, ali 
kako? Mi mnogi ne znamo, kako se to proučava. Još bi 
znali ispitati inteligenciju djece gotovini testovima, ali što 
ftalje?« 

Naravno — mnogo mi toga ne znamo. Preparandije su 
nas lijepo »udesile«. Ali mi smo ljudi, koji imamo čvrstu 
volju, da dobro radimo, uvjereni smo, da smo toliko inte¬ 
lektualno jaki, da možemo u či t i, a imamo tu prednost, što 
smo na terenu. Osim toga, mi nismo sami. Naša zajednica 
može sva.kome pomoći. Uz nas su i najbolji umovi čovječan¬ 
stva, koji su svoje znanje fiksirali u knjigama za nas. 

Da možemo proučavati školsku okolinu, dijete i obučke 
metode, mi moramo upoznati neke nauke. Za proučavanje 
gospodarskih, društvenih i kulturnih prilika: sociologija, na¬ 
cionalna ekonomija, pomalo filozofija i povijest. Za prouča¬ 
vanje- djeteta: pedopsiholog'ija, psihotehnika, antropologija, 
individualna psihologija. Za upoznavanje metoda: opća pe¬ 
dagogija, metodika, teorija i praksa »nove škole«. 

Mnogo mi toga ii znamo, ali se time nismo služili. Zatim, 
nije potrebno proučiti sve, nego samo ono, što nam u sta¬ 
novitom poslu treba. Naše samoobrazovanje treba da ide pa¬ 
ralelno s radom. Ako dobro organiziramo rad, onda smo or¬ 
ganizirali i samoobrazovanje. Naravno, da organiziranja ne¬ 
ma bez zajednice, bez zajedničke pomoći i tu je odgovor na 
pitanje: kako ću ja sve to proučiti? Time prelazimo na orga¬ 
nizacioni dio našega plana. 

Organizacioni dio 

Ni najbolje zamišljen posao ne uspijeva bez organiza¬ 
cije. I što se slabiji osjećaju pojedinci, koji ga izvode, to je 
potrebnija organizacija. Snaga organizacije je nešto više nego 
što je suma snaga svih pojedinaca. Ona se osniva na zajednici 
i bratskoj solidarnosti. Ali prije svega — na dobro zamišlje¬ 
nom planu organizacije. 

Kako smo mi organizacijski zamislili naš pokret? Ona¬ 
ko kako smo najbolje znali i mogli. Kao primjer poslužio nam 
je »Učiteljski pokret« naših drugova Slovenaca. 

Naime ovako: 


U svakom srezu oni učitelji, koji pristaju uz program 
»Učiteljskog pokreta« i hoće da rade, sačinjavaju jednu r a- 
dnu zajednicu. Oni podijele svoj kraj na dijelove (prema 
gospodarskim -oznakama) i svaki ispituje svoj 1 dio pomoću 
upitnica (anketnih, upitnih araka), koje će dobiti. Re- 
lultate će za neko vrijeme skupiti i iznijeti ih u obliku refe¬ 
rata pred sresku učiteljsku skupštinu. O naročito karakleristi- 
Snim problemima toga kraja predavat će stručnjaci (agrono¬ 
mi, liječnici, veterinari i t. d.), koje oni pozovu. Isto je ta- 
av postupak kod ispitivanja djece. Svaki radi na svojoj školi, 
rezultate saopćuje drugima. Što se tiče upoznavanja obuč- 
ih metoda, to se vrši na posebnim sastancima radne zajedni¬ 
ce i o tome se onda referira na skupštinama. 

Da se može tako raditi, potrebne su upute, upitnice, po¬ 
moćne knjige i t. d. Stoga je potrebno imati neko sr e đ i š t e 
»Učiteljskog pokreta«. U prvo vrijeme može to biti naša za¬ 
druga u Zagrebu, a kad bude dovoljno radnih zajednica po 
srezovima, osnovat će se kod Sekcije J. U. U. za Savsku ba¬ 
novinu poseban otsjek »Učiteljski pokret«, (s posebnim pra¬ 
vilnikom), koji će preuzeti te dužnosti. Otsjeku će se također 
slati rezultati ispitivanja, i on će ih srediti, a posebne konfe¬ 
rencije članova imat će zadaću, da na temelju toga izrade 
konkretne prijedloge i zahtjeve učiteljstva i da taj materijal 
publiciraju. 

Otsjek će također od vremena do vremena priređivati 
instrukcijske tečajeve i ekskurzije za svoje čla¬ 
nove, gdje će se upoznavati s metodama ispitivanja, a i prak¬ 
tično. Zadruga »Ivan Filipović« preuzela bi one poslove po¬ 
kreta, gdje se radi s novcima, na pr. organiziranje središnje 
knjižnice u Zagrebu i sreskih knjižnica pojedinih radnih zajed¬ 
nica, organiziranje ferijalnih kolonija, izdavanje potrebnih 
knjiga 'itd. Za vijesti, upute, objavljivanje nekih rezultata i 


propagandu našeg pokreta ustupit će nam »Hrvatski učiteljski 
dom« sigurno posebnu rubriku. 

Prvi radovi 

Naš rad po ovome planu treba da, započne poetikom no¬ 
ve školske godine. Dotle treba, sve pripremiti. 

Najprije će se poseban odbor naše zadruge posvetit izra¬ 
đivanju upitnica za ispitivanje gospodarskih, društvenih i pro¬ 
svjetnih prilika našega sela i za ispitivanje djece. Uz pomoć 
ankete Higijenskog Zavoda, Gospodarske Sloge, slovenskog 
»Učiteljskog pokreta« i »Osnove« đr. A. Radića bit će izrađe¬ 
ne upitnice za ono prvo, a za ispitivanje djece pronaći će se 
odgovarajući testovi u suradnji s nekim našim poznatim pe¬ 
dagozima. 

Da bi se te upitnice mogle prokušati, razdijelit će se po¬ 
dručje Savske banovine na karakteristična gospodarsko-kul- 
turna okružja i u svakome će se barem jednom učitelju ili 
učiteljici dati, da po njima vrši ispitivanje. Tako će se utvr¬ 
diti konačna forma tih upitnica i tek onda će ih dobiti svi, 
koji žele raditi na tome poslu. Dalje će se rad odvijati, kako 
je predviđeno u organizacionom dijelu plana. 


Zaključak 

Naš pokret je u svojoj biti mladenački. Poveli su ga mla¬ 
di učitelji i učiteljice, jer su najjače osjetili nesklad između 
svoje mladosti, koja ih goni da rade, da idu za smislom u svom 
životu i da svoje sile posvete napretku, — i teških, očajno 
* ustajalih prilika u staleškoj organizaciji nakon perioda borbi 
o vlast u njoj. Naš je pokret niknuo i iz naše ljubavi prema 
hrvatskom radnom narodu, koji nas hrani i čiji smo sinovi i 
kćeri. 

Naš pokret nije reakcija na ljude, nego na prilike. I na 
ljude — ukoliko su uzročnici tih prilika. Mi ga smatramo' pro¬ 
duženjem onoga pokreta, koji je pod vodstvom pučkog učite¬ 
lja Ivana Filipovića donio našem staležu 1 hrvatskom narodu 
toliko plodova. Mi se ponosimo tradicijom hrvatskog učitelj¬ 
skog pokreta i smatramo svojom dužnošću, da je budemo 
dostojni. Samo radom, neprekidnim požrtvovnim radom u du¬ 
hu te tradicije i našega programa mi ćemo postati dostojni 
nasljednici naših uzora iz prošlosti! 

Ali — mi smo ljudi 20. stoljeća. Mi smo svjedoci i sudi¬ 
onici đogođaja, o kojima naši stari nisu ni slutili. Pred nas 
su stavljene nove, možda i teže zadaće, nego što su bile stav¬ 
ljene pred njih. Teže zadaće zahtijevaju veću spremu, sigur¬ 
nije i snažnije oružje, nego što su ga oni imali. Mi ga nalazi¬ 
mo u temeljitim, naučno fundiranim metodama našega rada 
i direktnoj suradnji s narodom na rješavanju njegovih život¬ 
nih pitanja. Otuda naše pouzdanje, otuda naša snaga! 

Mi moramo spojiti idealizam, nesebič¬ 
nost i uzornu stalešku svijest naših pretša- 
snika sa suvremenim naučnim duhom i »a m e- 
rikansko m« ustrajnošću ! 

Naš pokret je mlad —. i to je dobro. Ml računamo ugla¬ 
vnom na mlade. Oni su nosioci budućnosti, pred njima je još 
čitav život, koji žele korisno upotrebiti. Ali i starije drugove 
i drugarice pozivamo, da nam se priključe. Nama treba nji¬ 
hovo iskustvo i borbenost. Mi ćemo s njima uvijek drugarski 
surađivati. 

Ovom prilikom obraćamo se i na naše drugarice, hrvat¬ 
ske učiteljice, koje sačinjavaju dvije trećine našega sta¬ 
leža, a po svojoj ljubavi prema narodu i volji da mu budu ko¬ 
risne nimalo ne zaostaju za svojim muškim drugovima. Mi 
tvrdimo, da će učiteljski pokret tek onda značiti nešto, kad 
mu se priključe učiteljice i kad svojom aktivnošću pokažu 
svoju jednaku vrijednost u radu. Zato mi smatramo aktivi- 
ziranje i afirmiranje učiteljice jednim od prvih zadataka na¬ 
šega pokreta. 

Posebnu pažnju htjeli bismo posvetiti jednom vrlo va¬ 
žnom pitanju. To je pitanje surađivanja s ostalim drugovima: 
Srbima, koji žive i rade u hrvatskim krajevima, srbijanskim 
učiteljima i slovenskim »Učiteljskim pokretom«. 

Srbi učitelji, kao članovi našega staleža i staleške 
organizacije i kao ljudi koji žive i rade u našim krajevima na¬ 
ma su uvijek dobro došli kao suradnici na programu našega 
učiteljskog pokreta. Mi znamo, da je bilo Srba i u vrijeme 
Ivana Filipovića, koji su zajednički sa hrvatskim učiteljima 
radili na prosvjećivanju hrvatskoga seljaka i borili se protiv 
tuđinskog kulturnog utjecaja. Kad se gradio »Hrvatski učitelj¬ 
ski dom u Zagrebu«, Srbi učitelji dali su svoj dio i time uzi¬ 
dali u temelje hrvatskog učiteljskog doma slogu svih 
poštenih i demokratskih Srba i Hrvata. Ta 
se suradnja, produžila, i samo izvanrednom stanju Iza rata 
treba pripisati časove, kad se pomutila. Mi smo uvjereni, da 
su danas simpatije demokratskih srpskih učitelja i učiteljica 
na strani hrvatskoga naroda i hrvatskog učiteljstva i da nji¬ 
hova pomoć u našemu pokretu ne će izostati. 


U demokratskom i naprednom učitelj- 
stvu Srbije mi vidimo jakog pomagača i radnika u rje¬ 
šavanju naših zajedničkih staleških pitanja, Učiteljstvu je 
danas naročito mnogo potrebna sloga i zajedničko istupanje. 
Radeći tako mi ćemo slijediti našega učitelja Ivana Filipovi¬ 
ća, koji je već u ono vrijeme radio na povezivanju učiteljstva 
svih bratskih naroda. 

Slovenski »U čiteljski pokret«, koji je u 
mnogome ukazao put našem pokretu, nama je naročito drag. 
On u sebi nosi one iste težžnje, koje pokreću mlađe hrvat¬ 
sko učiteljstvo i zato se suradnja sama od sebe nameće. Iz¬ 
mjenjivanje stečenog Iskustva može da u prvo vrijeme bude 
najkorisniji oblik surađivanja. 

Interesi učiteljstva svagdje su isti, sa¬ 
mo i e rad drugačiji. 

Složno nastupanje u zajedničkim stva¬ 
rima nuždan je pred u v j e t napretka č i t a- 
voga staleža! 

— Kraj — 



Upisaftn© se u zadruge „l’sian FilipoviC"! 

Izvadak iz pravila: 

Iz § 1 

Ime zadruge: »IVAN FILIPOVIČ«, HRVATSKA UČI¬ 
TELJSKA KULTURNO-PRIPOMOĆNA ZADRUGA S O. J. 

Sjedište zadruge je Zagreb, a zadruga djeluje gdje god 
ima članova. 

§ 2 

Svrha zadruge je uzajamno pomaganje članova- na 
način: 

a) da kao nakladnik izdaje stručne pedagoške i druge 
naučne knjige; 

b) da- izdaje časopis ili list; 

c) da osniva posudbene knjižnice i čitaonice; 

d; da priređuje predavanja, tečajeve i ferijalne kolo¬ 
nije; 

e) da organizira ekskurzije; 

f) da radi na unapređivanju ostalih kulturnih potreba 
svojih članova na zadružnoj bazi. 

š 7 

Sredstva zadruge: Sredstva zadruge sastoje se od: a) 
upisnina, b) zadružnih udjela, c) zajmova, d) potpora raznih 
ustanova, prinosa pojedinih darovatelja, zapisa i drugih po¬ 
klona, e) zaklada, odnosno fondova osnovanih od dobrotvora. 

§ 14 

Članstvo: Članom zadruge može biti svaki onaj koji 
službuje kao učitelj na pučkoj školi i svaki onaj koji je svr¬ 

šio učiteljsku školu. Ostala lica, privatna i juriđička, mogu 
postati članom tek posebnnim zaključkom ravnateljstva. 

članom zadruge postaje svaka takva osoba kad pisanom 
pristupnicom izjavi da su joj pravila poznata, da ih prihvaća 
i upiše bar jedan zadružni udio, da prima obaveze nastale 
upisom jednog ili više zadružnih udjela, te kad je ravnatelj¬ 
stvo primi za člana. 

Pet ili više članova u jednom mjestu izvan Zagreba 
može obrazovati povjereničke odbore zadruge, o čijem radu 
će ravnateljstvo izdati pravilnik. 

§ 8 

Upisnina za prvi ulog iznosi 10 dinara, a za svaki dalj¬ 
nji 5 din. : 

Ravnateljstvo će upotrebi ti upisnine za pokriće troš¬ 
kova organizacije, a ostatak prenosi fondu štampe. Kod even¬ 
tualnog istupa zadrugara upisnina se ne vraća. 

§ 9 

Zadružni udio iznosi 100 (sto) dinara. Svaki zadrugar 
može imati više udjela. Zadružni se udio ukamaćuje, i zadru¬ 
gar ne stiče pravo na diobu poslovnog viška, fondova ili dru¬ 
ge zadružne imovine. 

Jamstvo zadrugara je ograničeno. Svaki član jamči za 
obaveze zadruge svojim upisanim pa i neuplaćenim udjelima 
i sa svotom od 20 din. po svakom upisanom udjelu. 

Ravnateljstvo može dozvoliti siromašnim zadrugarima 
obročne otplate pojedinog udjela u najkraćem roku 
od pet mjeseci. 

§ 16 

članovi imaju pravo: a) prisustvovati svim priredbama 
i skupštinama zadruge, predlagati, glasovati, birati i biti bi¬ 
rani na skupštini, fc) služiti se svim pravima i pogodnostima 
koje zadruga svojim članovima pruža. 



§ 17 

Upravu zadrug« sačinjavaju: a) glavna skupština, b) 
ravnateljstvo, c) nadzorni odbor. Ravnateljstvu kao savjeto¬ 
davni organ stoji uz bok redakcioni orbor od pet 
članova, koji se bira na glavnoj skupštini na godinu dana. 

Iz § 19 

Redovitu glavnu skupštinu sazivlje ravnateljstvo svake 
godine od 15. prosinca do 15. siječnja. 

Svaki zadrugar ima samo jedan glas bez obzira na broj 
upisanih zadružnih udjela. Zadrugar se može dati zastupati 
na glavnoj skupštini. On treba dati pismenu punomoć ono¬ 
me zadrugaru koji će ga zastupati. Ne može biti kolektivnih 
punomoći. 

Na zahtjev deset prisutnih zadrugara vršit će se tajno 
glasanje. 


»Ivan FUlpović«, hrvatska učiteljska kulturno-pripomoćna 
zadruga s o. j., Zagreb, Trg Kralja Aleksandra 4 (Hrvatski 
učiteljski dom). — Čekovni račun br. 38830. 


Izlazi jedanput u 2 mjeseca — Pojedini broj Din 4.— Vlasnik 
i izdavač: „Ivan Filipovie”, hrv. učit. kult.-prip. zadruga s o. j., 
Zagreb, Trg Kralja Aleksandra 4 — Odgovorni urednik: Tomo 

Jurković, Zagreb, Klaićeva 14 


OBAVIJEST 

Ovu našu prvu knjižicu šaljemo u prvom redu zadru¬ 
garima, Njihova je dužnost, da raspačaju što više primjeraka 
(osobito na sreskim skupštinama). Novac treba odmah po¬ 
slati priloženom ček. uplatnicom. Tko proda 5 komada, plaća 
samo četiri, a jedan mu ostane. 

Tko ne žali knjižicu kupiti, neka je odmah pošalje 
natrag. 

# 

Nastojat ćemo, da već u mjesecu rujnu izdamo drugu 
knjižicu: 

OD HERBARTA DO DANAS 

(pregled razvitka pedagogije u posljednje vrijeme) 

Tko ima kakav prijedlog, što se tiče ove knjižice ili 
izdavanja ostalih, neka nam ga javi. 

Tko ima gotov rukopis neke knjige, neka nam ga po- 
nudi, da ga izdamo. RAVNATELJSTVO 

Čitajte i širite 

ifHrvatshi učiteljski dom" 

staleški list hrvatskog učiteljstva 
Primjerak Din 1— Godišnja pretplata Din 18.— 

Šaljite pretplatu na ček. račun 38.830 
Uredništvo i uprava: Zagreb, Trg Kralja Aleksandra br. 4 
(Hrvatski učiteljski dom) 

SVE ŠKOLSKE KNJIGE 

STA.RE I NOVE 

SAV UREDSKI PRIBOR 

kao i sve knjige sviju struka, nove i antikvarne prodaje 

najpovoljnije 

KNJIŽARA JOSIP KKATINA 
Zagreb, Gunđulićeva 11 



STAEDTLER £ 474 


Kupujte izdanja vl Hrv. knjiž.-ped. zbora”! 




VEĆ 275 GODINA 

ŠTETLEROVE OLOVKE! 



„V I L I B I T" 

Popularna olovka za osnovne 
škole u tvrdoćama 2 i 3, osmero- 
uglata. Dobiva se u svakoj knji¬ 
žari uz cijenu od Dinara 1.— 

„STAEDTLIR 474” 

Grafitna olovka odlične kvalite¬ 
te u pet tvrdoća: 1—5. Dobiva 
se u svakoj knjižari po Din 1.50 

Besplatni uzorci kod zastupstva 

„KOMCEHTRA” 

Zagreb, jurišićeva ulica br. 25 


Pretplatite se na ped. časopis „Napredak”!' 





























